Πάφος2017: Διεθνές Φεστιβάλ Μονοδράματος - Πάφος24\nΑρχική » Εκδηλώσεις » Πάφος2017: Διεθνές Φεστιβάλ Μονοδράματος\n19 Οκτωβρίου 2017 18 Οκτωβρίου 2017\nΔεκατέσσερις μοναδικές θεατρικές παραστάσεις, από Κύπρο, Ισπανία, Μεγάλη Βρετανία, Ιαπωνία, Λιθουανία, Ρουμανία,, Ελλάδα, Ισραήλ, Αλγερία, Πολωνία και Ιράν, υπόσχεται στο θεατρόφιλο κοινό της Κύπρου, το Διεθνές Φεστιβάλ Μονοδράματος, της Πολιτιστικής Πρωτεύουσας της Ευρώπης Πάφος 2017, το οποίο σηκώνει αυλαία την Δευτέρα 23 Οκτωβρίου, διαρκώντας μέχρι τις 29 Οκτωβρίου, στον πολυχώρο Αττικόν της Πάφου.\nΜε την ευκαιρία της επικείμενης έναρξης του Διεθνούς Φεστιβάλ Μονοδράματος, δόθηκε το μεσημέρι της Τετάρτης, στην έδρα του Πάφος 2017 , δημοσιογραφική διάσκεψη στην οποία παρευρέθηκαν ο Πρόεδρος του Οργανισμού Πάφος 2017 Δρ. Χρίστος Πατσαλίδης, η Καλιτεχνική Διευθύντρια Γεωργία Ντέτσερ και ο Καλιτεχνικός Διευθυντής του Μονοδράματος, Μηνάς Τίγκιλης. Μιλώντας πρώτος, στη διάσκεψη, ο Δρ. Χρίστος Πατσαλίδης τόνισε χαρακτηριστικά : “Είναι με μεγάλη χαρά και ικανοποίηση, που συμπληρώνονται τρία χρόνια διοργάνωσης , από το 2015 που ξεκινήσε αυτή η προσπάθεια να δημιουργηθεί ένας θεσμός, που θα παραμείνει στην Πάφο, ο θεσμός του Φεστιβάλ Μονοδράματος. Φέτος το 2017,την χρονιά της Πολιτιστικής Πρωτεύουσας της Πάφου έχουμε ένα ανεπτυγμένο πλέον Διεθνές Φεστιβάλ.\nΟ στόχος της Πολιτιστικής Πρωτεύουσας , δεν είναι μόνο να δημιουργηθούν εκδηλώσεις για το 2017, αλλά να δημιουργηθούν οι βάσεις για θεσμούς, οι οποίες θα μπορούν να συνεχίσουν και μετά το 2017. Μια τέτοια δράση , στην οποία επενδύουμε, στοχεύοντας στη συνέχιση της , είναι το Διεθνές Φεστιβάλ Μονοδράματος Πάφου. Πρόκειται για μια βδομάδα γεμάτη από εξαιρετικές παραστάσεις , βραβευμένες, κάποιες εξ αυτών και θα είναι τυχεροί, όσοι έχουν την ευκαιρία, να τις παρακολουθήσουν . Με αυτό το Φεστιβάλ, δημιουργείται ακόμη ένα σημείο αναφοράς, για τα Πολιτιστικά Δρώμενα της Πάφου και όχι μόνο”.\nO Καλιτεχνικός Διευθυντής του Μονοδράματος, Μηνάς Τίγκιλης δήλωσε: “Θεωρώ ότι ήταν ένα όνειρο και μια ιδέα που γίνεται πραγματικότητα. Πρόκειται για μια παρακαταθήκη για την πόλη της Πάφου, ώστε κάθε δυο χρόνια να υπάρχει αυτό το Διεθνές Φεστιβάλ Μονοδράματος στην Κύπρο. Θεωρώ ότι η επιλογή των παραστάσεων,δεν ήταν εύκολη αλλά είμαι σίγουρος ότι αυτές θα αφήσουν πολύ καλές εντυπώσεις στο κοινό, αφού προέρχονται από ένα ευρύ φάσμα σημαντικών και παγκόσμια γνωστών έργων και από τη λογοτεχνία “. Από την δική της πλευρά η Καλλιτεχνική Διευθύντρια του Πάφος 2017 Γεωργία Ντέτσερ τόνισε: “Πιστεύω θα αγκαλιαστεί η διοργάνωση από το κοινό, όχι μόνο από την Πάφο, αλλά και από άλλες πόλεις της Κύπρου. Το Διεθνές Φεστιβάλ Μονοδράματος προσθέτει στην Πάφο, μια μεγαλύτερη εξωστρέφεια και ένα μεγαλύτερο διεθνές αντίκρισμα, που την κάνει πλέον αναγνωρίσιμη, σε Διεθνείς Διοργανώσεις”.\n← Κατάγεστε από την Πάφο; Αυτή η πληροφορία σας αφορά\nISOP: 30 χρόνια αριστείας – Γιορτάζει σειρά επιτυχιών και επέκταση των εγκαταστάσεών του →


Στις 12 Νοεμβρίου, ζητήθηκε από τους επιβάτες της πτήσης LO92 (Πεκίνο - Βαρσοβία) να «δωρίσουν» για να μπορέσουν να αγοράσουν ένα ανταλλακτικό στο Boeing 787 Dreamliner. Είχε προβλήματα με υδραυλική αντλία.\nBy Σορίν Ρούσι On 15 Νοεμβρίου 2018\nΣτις 12 Νοεμβρίου, μια ασυνήθιστη κατάσταση σημειώθηκε στην πτήση LO92, στο δρομολόγιο Πεκίνο - Βαρσοβία. Συγκεκριμένα, οι επιβάτες κλήθηκαν από εκπρόσωπο της LOT να δωρίσουν χρήματα για την αγορά της υδραυλικής αντλίας που απαιτείται για την επισκευή του αεροσκάφους Boeing 787 Dreamliner.\nΟι πιλότοι βρήκαν προβλήματα με την υδραυλική αντλία κατά τη διάρκεια ενός ελέγχου ρουτίνας, ο οποίος γίνεται συχνά πριν από την πτήση. Το αεροσκάφος Boeing 787 Dreamliner (SP-LRH) έπρεπε να απογειωθεί από το Πεκίνο στη Βαρσοβία, αλλά χωρίς αυτό το τμήμα η πτήση δεν μπορούσε να πραγματοποιηθεί.\nΤσέτα για την αγορά ενός αεροπλάνου\nΓια να γίνουν τα πράγματα χειρότερα, ένας αξιωματούχος της LOT αποφάσισε να ζητήσει από τους επιβάτες να κάνουν έναν έλεγχο, ο οποίος ήταν μόνο 320 $. 4 επιβάτες συμφώνησαν να συνεισφέρουν και έτσι οι 249 επιβάτες του πλοίου μπόρεσαν να ταξιδέψουν στην πολωνική πρωτεύουσα. Ακόμα κι έτσι, το αεροσκάφος απογειώθηκε με 10 ώρες καθυστέρηση.\nΣτον προορισμό επιστράφηκαν τα χρήματα στους 4 γενναιόδωρους επιβάτες :). Ταυτόχρονα, οι υπεύθυνοι της LOT Polish Airlines ζήτησαν συγγνώμη για αυτήν την κατάσταση και θα προσφέρουν στους 4 ένα μπόνους σε αεροπορικά εισιτήρια.\nΣύμφωνα με στελέχη της LOT Polish Airlines, ένας υπάλληλος της Boeing ζήτησε πληρωμή σε μετρητά για να διορθώσει το πρόβλημα του αεροσκάφους και ο εκπρόσωπος της LOT αποφάσισε να συγκεντρώσει χρήματα με τη βοήθεια των επιβατών.\nΟ Adrian Kubicki, εκπρόσωπος της LOT, ανέφερε ότι ο εκπρόσωπος της LOT πήρε μια βιαστική απόφαση, παραβιάζοντας την πολιτική της εταιρείας. Κανονικά, οι εκπρόσωποι της LOT έχουν κάρτες και μετρητά για τέτοιες περιπτώσεις.\nΞεπερνώντας τον παραλογισμό της κατάστασης, τέτοιες περιπτώσεις έχουν καταγραφεί και σε άλλες αεροπορικές εταιρείες. Όμως οι συνθήκες ήταν τελείως διαφορετικές. Για παράδειγμα, σας θυμίζουμε την υπόθεση που καταχωρήθηκε στις 15 Αυγούστου 2012. Πρόκειται για πτήση που εκτελούσε το δρομολόγιο Παρίσι - Βηρυτό, η οποία μετατράπηκε στην Κύπρο επειδή υπήρξαν βίαιες διαμαρτυρίες στο αεροδρόμιο της Βηρυτού.\nΩστόσο, για τον ανεφοδιασμό, το αεροπλάνο έπρεπε να προσγειωθεί στη Δαμασκό της Συρίας, η οποία εκείνη τη στιγμή βρισκόταν σε πόλεμο. Οι συναλλαγές με κάρτες δεν ήταν εγγυημένες λόγω διεθνών κυρώσεων. Το πλήρωμα καμπίνας έκανε τον έλεγχο, ζητώντας από τους επιβάτες χρήματα για να πληρώσουν τα καύσιμα.\nΠεκίνοLOT Polish AirlinesΒαρσοβία


Ξανάνοιξε η ΕΡΤ! Η ελπίδα έρχεται … – NEOhellenika\nΞανάνοιξε η ΕΡΤ! Η ελπίδα έρχεται …\nBy Demetrios June 11, 2015 February 16th, 2018 No Comments\nΤί συμφωνίες και αηδίες μου λέτε, σήμερα ξανανοίγει η ΕΡΤ, η ελπίδα έρχεται (and so is Christmas)! Το μαύρο θα γίνη άσπρο, ή νύχτα μέρα! «Ασπρο-μαύρο όνειρα κάνω πως θα σε ξαναδώ», που τραγούδαγε και η Αλέξια στο μετερίζι της Ουροβίζιον χαρίζοντας στη χώρα μας μια διόλου ευκαταφρόνητη διάκριση όταν η πορεία του εφαρμοσμένου Ελλαδισμού προς τα πάνω είχε όριό της τον ουρανό τον ίδιο (ΣΚΑΪ is the limit)! Και πώς να μην αγαλλιάση η ψυχή, να μη νοιώσουμε «στα σπλάγχνα χαλασμό» (η ενθουσιώδης διέγερσις προκαλεί και κόψιμο) όταν το πρόγραμμα της πρώτης μέρας περιλαμβάνει ντοκυμανταίρ εποχής με θέμα την Αλωση της ΕΡΤ, τους ηρωϊκούς αγώνες του προσωπικού με πίττα, γύρο και ρωσική σαλάτα, τις λεηλασίες των γενιτσάρων (ξέχασα, ήταν οι ίδιοι οι «αγωνιστές» που δεν άφησαν τίποτα στο ραδιομέγαρο), τις συγκεντρώσεις στο προαύλιο, τις συναυλίες (ενίοτε από καλλιτέχνας που δεν υπήρχε περίπτωση να τραγουδήσουν οπουδήποτε αλλού), την «επαναστατική» συχνότητα που ως νέο ραδιόφωνο του Πολυτεχνείου εκκόλαπτε τους «ηγέτες» του μέλλοντος, γενικά μια σύγχρονη εποποιία η οποία φανερώνει ότι «η Ρωμανία κι’αν πάρθεν, ανθεί και φέρει κι’άλλα»! Το μαύρο της οθόνης, το μαύρο της ψυχής μας, αίρεται σήμερον κι’από τούδε η απόλαυσις θα είναι έγχρωμος και υψηλής ευκρινείας για όσους διαθέτουν τους καταλλήλους δέκτας! (ξε)ΝΕΡΙΤ τέλος!\nΚρίμα που δεν σκέφτηκαν οι αρμόδιοι να προβάλουν το ντοκυμανταίρ ασπρόμαυρα για να είναι πιο «κλάσσυ», με τη λυτρωτική αίσθηση του τέλους μιας εποχής χωρίς απαραιτήτως την αρχή μιας άλλης, όπως στην ταινία «Νεμπράσκα» του Αλεξάνδρου Παίην (Παπαδόπουλου – ξέρω, αδόκιμη η σύγκριση, όπως …Γαβράς και γαύρος). Θα μπορούσαν να διεκδικήσουν και (μ)Οσκαρ την επόμενη χρονιά με αξιώσεις επιτυχίας, αφού τέτοιου είδους ντοκυμανταίρ είναι «τρέντυ» και οι κριτικοί ψοφάνε να επιδαψιλεύουν τιμές στους αγώνες των άλλων, ιδιαίτερα αν πρόκειται για χώρες μακρυνές και ονειρεμένες όπως η Ελλάς. Δεν μπορούν όμως οι «δημιουργοί» να τα σκέφτονται όλα, άνθρωποι είναι κι’αυτοί, αφήστε που επανέρχονται στο φως το ιλαρόν μετά από δύο σχεδόν χρόνια στο ανήλειο του «αντεργκράουντ». Δεν αντέχουν άλλη μαυρίλα, η ψυχή τους τραβάει παρδαλά, είναι σαν τη χαρά της φύσης την Ανοιξη που οργιάζει «χρώματα κι’αρώματα»!\nΤο κλείσιμο της (ξε)ΝΕΡΙΤ σηματοδοτεί ουσιαστικά και το κατέβασμα της αυλαίας για τον κ. Σαμαρά ο οποίος πίστεψε ότι πρέπει να κλείσης κάτι για να το ξανανοίξης ακριβώς το ίδιο, αν εντιθέσει με τον Ανδρέα Παπανδρέου που απλώς άλλαζε το όνομα και το πρόβλημα συνεχιζόταν «σμούδλυ», σχεδόν φυσιολογικά. Κοτζάμ ΥΕΝΕΔ έγινε ΕΡΤ2 χωρίς κανείς να το καταλάβη, η ΚΥΠ μετονομάσθη σε ΕΥΠ και στη διάλυσή της ξεχειλίζει δημοκρατικότητα και δημοσιοϋπαλληλικό ήθος, το ΠΑΣΟΚ έγινε …ΣΥΡΙΖΑ από τους πολιτικούς του επιγόνους, γιατί από τους βιολογικούς του χέσε μέσα! Τί τό΄θελε το μαύρο ο Σαμαράς εκείνες τις κρίσιμες μέρες; Θα μπορούσε να συνεχίση για ένα χρονικό διάστημα …χωρίς όνομα, σαν τους Πακιστανούς λαθρομετανάστες που καταστρέφουν τα ταξιδιωτικά τους έγγραφα μόλις οι λαθρέμποροι τους φέρουν επί ελληνικών χωρικών υδάτων. ‘Η αν δεν μπορούσε να συγκρατήση το γινάτι του επειδή η απεργία του προσωπικού στέρησε τη μόστρα που ήθελε να κάνη με την επίσκεψη Ολάντ και δεν άντεχε να μην την κλείση, ας διάλεγε ένα άλλο χρώμα για την οθόνη, κάτι πιο χαρωπό ή ουδέτερο, ένα ροζάκι, ξέρω ‘γώ, λίγο ουρανί σαν τη φανέλλα της Αργεντινής, ή και μια απόχρωση του κόκκινου για να εξευμενιστούν κάπως οι «χαρντ κορ» αριστεροί. Ας έβαζαν μια πινακίδα, τέλος πάντων, «Sorry for the inconvenience, we will be back with you shortly». ‘Η ελληνοπροπέστερα «Κλειστόν λόγω ανακαινίσεως». Δεν κλείνεις έτσι ένα μαγαζί δεκαετιών και μάλιστα το πρώτο στο είδος του! Ασε, που για να σε πάρουν σοβαρά αν ήθελες πραγματικά να κλείσης μαγαζιά θά’πρεπε να αρχίσης από το δικό σου κι’όχι απλά να αλλάξης το λογότυπο και να το κάνης λες και έχει πάθει ηλεκτροπληξία.\nΠάντως έχει και ένα δίκιο ο κ. Σαμαράς, άσχετα αν ποτέ δεν κατάφερε να το σκεφτή ο ίδιος. Διαμαρτύρονται οι «αγωνιστές» για το μαύρο μετά το κλείσιμο της ΕΡΤ, αλλά δεν τους πείραξε καθόλου το ηχητικό μαύρο κατά την επίσκεψη Ολάντ. Σιγά τα ωά όμως, μιλάει γαλλικά αυτός, μήπως θα τον καταλαβαίναμε ούτως ή άλλως;\nPrevious PostΑπό τη FIFA στη ...Φώφη!\nNext PostΕυτυχώς υπάρχουν και χειρότεροι! Οι Τούρκοι ...


Φερέιρα και παίκτες «παλεύουν» τώρα τη ζημιά από τον Λουτσέσκου - Metrosport.gr\nΦερέιρα και παίκτες «παλεύουν» τώρα τη ζημιά από τον Λουτσέσκου\nΤο μεγάλο πρόβλημα που έχει να λύσει ο Πορτογάλος με το «καλημέρα» είναι η ζημιά που προκάλεσε η αιφνιδιαστική αποχώρηση του Ρουμάνου.\nΜΕΤΡΟΑΠΟΨΗ 06.07.2019 00:15\nEίμαι από αυτούς που πιστεύουν ότι ο ΠΑΟΚ στο πρόσωπο του Αμπελ Φερέιρα βρήκε έναν κανονικό προπονητή. Εξυπνο, επικοινωνιακό και πολύ καλά διαβασμένο. Αυτή , όμως, είναι μία αίσθηση.\nΑν αποτελεί και ρεαλιστικό συμπέρασμα θα το δείξει ο χρόνος. Θα «μιλήσει» η δουλειά του Πορτογάλου. Και θα δικαιωθεί ή όχι από τα αποτελέσματα. Γιατί, κακά τα ψέματα. Ο ΠΑΟΚ του Ιβάν Σαββίδη, ο νταμπλούχος τα δύο τελευταία χρόνια ΠΑΟΚ στοχεύει μόνο στα αποτελέσματα.\nΤο μεγάλο πρόβλημα που έχει να λύσει ο Πορτογάλος με το «καλημέρα» είναι η ζημιά που προκάλεσε η αιφνιδιαστική αποχώρηση του Ρουμάνου. Τον Λουτσέσκου δεν χρειαζόταν να τον καταλάβουν και να τον μάθουν οι παίκτες, παρά μόνο οι λίγοι καινούριοι. Τον Φερέιρα πρέπει να τον καταλάβουν όλοι. Να ξεσυνηθίσουν από όσα ακολουθούσαν τυφλοσούρτη τα δύο τελευταία χρόνια και να εμπεδώσουν μια διαφορετική προπονητική φιλοσοφία. Δεν είναι εύκολο ούτε γι’ αυτούς, ούτε για τον κόουτς. Και ο χρόνος που έχουν στη διάθεσή τους μέχρι να ριχτούν στη μάχη των προκριματικών του Τσάμπιονς Λιγκ είναι ελάχιστος.\nΔείτε τι έγινε στο πρώτο φιλικό με την Αλκμααρ. Ο Φερέιρα προσπάθησε να διαμορφώσει γνώμη για τους παίκτες που χρησιμοποίησε, για το αν κάποιοι από αυτούς μπορούν να παίξουν συγκεκριμένους ρόλους, για το αν όλοι μαζί μπορούν να αφομοιώσουν γρήγορα το αγαπημένο του 4-4-2 και το αν εξίσου γρήγορα μπορούν στη διάρκεια ενός αγώνα να μεταπηδήσουν σε άλλη διάταξη και άλλο σύστημα.\nΕίναι φυσιολογικό. Του Λουτσέσκου του πήρε τρεις-τέσσερις μήνες για να καταλάβει τι έμψυχο δυναμικό διέθετε και μόνο μετά τον προπέρσινο αγώνα στην Ξάνθη άρχισε να παρουσιάζει μια καλή ομάδα. Ο Φερέιρα κάνει αυτή τη δουλειά από την αρχή , χωρίς να ξέρει κανέναν παίκτη και, μάλιστα, είναι υποχρεωμένος να κατασταλάξει γρήγορα, ώστε να μη χαθεί ο στόχος της πρόκρισης σε όμιλο του Τσάμπιονς Λιγκ. Ταυτόχρονα, έχει την υποχρέωση να οδηγήσει την ομάδα αμέσως σε επιτυχίες στο Πρωτάθλημα, ώστε να μη χαθούν στο ξεκίνημα βαθμοί και λίγο αργότερα θα είναι επίσης υποχρεωμένος να την οδηγήσει με επιτυχία και στο Κύπελλο, ενώ στο μεταξύ θα συνεχίζεται η ευρωπαική πορεία της είτε σε όμιλο του Τσάμπιονς Λιγκ, είτε σε όμιλο του Γιουρόπα Λιγκ.\nΠροσέξτε τι είπε: «Αυτό που πρέπει να κάνουμε τώρα είναι να δώσουμε ευκαιρίες σε όλους τους παίκτες και να καταλάβουμε τι μπορεί να δώσει ο καθένας. Είμαστε σε περίοδο προετοιμασίας, θα δοθούν ευκαιρίες σε όλους να δείξουν τις δυνατότητές τους και σίγουρα θα προσπαθήσω μ΄ έναν απλό, αλλά σαφή τρόπο, να εξηγήσω αυτά που θέλω να κάνει η ομάδα». Τρομερά δύσκολο το έργο του…\nΑναμένοντας με αισιοδοξία,


Πατρινό Καρναβάλι...Μοναδικό - Consort Travel\nΜΟΥΣΕΙΟ της Αρχαίας Ολυμπίας\n1Η HMEΡA: Αναχώρηση στις 8.00 π.μ. από ΑΘΗΝΑ, στάση στην περιοχή του Αρτεμισίου για καφέ και συνεχίζουμε για την εκκλησία της Αγίας Φωτεινής που βρίσκεται ακριβώς απέναντι από τις αρχαιότητες της Αρχαίας Μαντινείας και χτίστηκε το 1972. Η εκκλησία αποτελεί ιδιοκτησία του Μαντινειακού Συνδέσμου, βρίσκεται μέσα στην αρχαία πόλη και ολοκληρώθηκε εξωτερικά το 1973. Ξεχωρίζει για την πρωτότυπη αρχιτεκτονική της που είναι κράμα διάφορων ρυθμών, από την παραδοσιακή ελληνική αρχιτεκτονική μέχρι τη βυζαντινή αρχιτεκτονική, όπως και τον αγιογραφικό της διάκοσμο που παραπέμπει στην κλασική αρχαιότητα. Αμέσως μετά θα επισκεφθούμε το ΣΠΗΛΑΙΟ ΚΑΨΙΑΣ, που ξεχωρίζει για την ομορφιά και την ιστορία του. Ο πλούσιος εσωτερικός φυσικός διάκοσμος από πολύχρωμους σταλαγμίτες και σταλακτίτες εντυπωσιάζουν τον επισκέπτη. Είχε δηλώσει την παρουσία του από το 1887 όταν πρώτος το είχε επισκεφτεί ο Γάλλος αρχαιολόγος\nΓουσταύος Φουζέρ που έκανε ανασκαφές στην Αρχαία Μαντινεία. Λίγο αργότερα στην ορεινή ΒΥΤΙΝΑ θα γευματίσουμε προαιρετικά. Η πανέμορφη διαδρομή μας συνεχίζεται και περνά από τα ΛΑΓΚΑΔΙΑ για να καταλήξουμε το απόγευμα στο ξενοδοχείο μας στην ΑΡΧΑΙΑ ΟΛΥΜΠΙΑ. Τακτοποίηση, περίπατοι γνωριμίας, δείπνο, διανυκτέρευση.\n2Η ΗΜΕΡΑ: Μετάτοπρωινόθαεπισκεφθούμετοναρχαιολογικόχώροκαιτο ΜΟΥΣΕΙΟ της Αρχαίας Ολυμπίας, ενώ αμέσως μετά θα φθάσουμε στην πόλη της ΠΑΤΡΑΣ για τη μεγαλύτερη αποκριάτικη εκδήλωση στην Ελλάδα, που μετρά 180 χρόνια ιστορίας, για να παρακολουθήσουμε τη μεγάλη φαντασμαγορική παρέλαση, με πολλά άρματα και πληρώματα με ξεχωριστά θέματα από την επικαιρότητα όπου κυριαρχεί ο αυθορμητισμός, ο αυτοσχεδιασμός και η πηγαία έμπνευση. Επιστροφή στο ξενοδοχείο μας στην Αρχαία Ολυμπία, για δείπνο και διανυκτέρευση.


Αποικία του Χρέους: Το εμπόριο στην Οθωμανική Αυτοκρατορία\nΤο εμπόριο στην Οθωμανική Αυτοκρατορία\nΣτις αρχές του 17ου αιώνα, η Οθωμανική Αυτοκρατορία ξεκινά μια σειρά διαδικασιών μετασχηματισμού της. Στο πλαίσιο αυτής της νέας πολιτικής, που είχε βάθος χρόνου, ο σκοπός ήταν να δημιουργηθούν νέες ιεραρχίες και αρχές, ανεξάρτητα από το αν θα ήταν μουσουλμανικές ή μη, οι οποίες θα αναλάμβαναν να οργανώσουν διοικητικά τις επαρχίες της αυτοκρατορίας και να δημιουργήσουν μια σειρά νέων σχέσεων με την κεντρική διοίκηση.\nΗ Πύλη με αυτό το σκεπτικό εγκαινίασε μια νέα περίοδο, προκειμένου να βάλει σε τάξη (αλλά και με βασικό σκοπό να αυξήσει) τα έσοδά της για να μπορέσει να αντέξει το βάρος των τεράστιων στρατιωτικών αναγκών. Αυτές οι προσπάθειες συνεπάγονταν και τη σταδιακή αλλαγή του τρόπου διακυβέρνησης των πληθυσμών. Στο πλαίσιο των αλλαγών αυτών, με στόχο να γίνει η διοίκηση πιο ευέλικτη και αποτελεσματική, κάποιες θέσεις των μουσουλμάνων στρατιωτικών θα καταλάβουν και χριστιανοί. Μέσα από αυτή τη διαδικασία είναι ευνόητο πως δημιουργούνται ανακατατάξεις από τις οποίες ευνοούνται οι τοπικές προυχοντικές ομάδες, δίχως να υπάρχουν θρησκευτικές δεσμεύσεις. Αυτή τη διοικητική αλλαγή θα προσπαθήσουν οι τοπικές ηγεσίες να την εκμεταλλευτούν αυξάνοντας τη δύναμή τους, μια και το σύστημα διοίκησης, παρά τις αλλαγές, δεν παρέκλινε από τις παραδοσιακές νόρμες.\nΑυτές οι αλλαγές προσέβλεπαν κυρίως στην τόνωση των εμπορικών συναλλαγών, στο να δοθούν δυνατότητες ώστε να ευνοηθεί το εμπόριο. Βέβαια, οι εμπορικές συναλλαγές θα παρέμεναν υπό περιορισμό, αλλά οι νέες δυνατότητες που δίνονταν δεν ήταν καθόλου άνευ σημασίας. Το 1740, η Οθωμανική Αυτοκρατορία μέσω μιας συμφωνίας με τη Γαλλία καταφέρνει να καταστήσει τις δυτικές περιφέρειες των οθωμανικών κτίσεων κέντρο των εμπορικών συναλλαγών του δυτικού εμπορίου, προεξάρχοντος του γαλλικού. Αυτές οι εμπορικές συναλλαγές άλλαξαν ριζικά τις αστικές περιοχές που αποτελούσαν κέντρα των εμπορικών συναλλαγών. Για παράδειγμα, η Σμύρνη εκείνης της περιόδου γνώρισε ταχύτατη ανάπτυξη και έγινε η πόλη που ανέπτυξε τις σημαντικότερες εμπορικές συναλλαγές με τη Δύση. Την ίδια περίοδο και υπό τις ίδιες συνθήκες, η Θεσσαλονίκη μετατρέπεται σε σημαντικό εμπορικό κέντρο των Βαλκανίων. Ήδη από τα τέλη του 17ου αιώνα παρατηρείται μια υποχώρηση των Άγγλων στο εμπόριο της Ανατολικής Μεσογείου προς όφελος των Γάλλων και την ίδια περίοδο Ολλανδοί και Βενετσιάνοι βολεύονται σε λιγότερο σημαντικές δραστηριότητες.\nΗ κυριαρχία των Γάλλων στο λεγόμενο εμπόριο του Λεβάντε οφειλόταν σε τρεις κυρίως παράγοντες. Πρώτος και κυριότερος ήταν οι άριστες διπλωματικές σχέσεις που ανέπτυξε η Γαλλία με την Υψηλή Πύλη, πράγμα που διευκόλυνε αφάνταστα τη δημιουργία ενός πλαισίου εμπιστοσύνης ανάμεσά τους με αποτέλεσμα την εμπορική συνεργασία.\nΔεύτερος λόγος ήταν η βασική αρχή του εμπορίου, που δεν είναι άλλη από το καλό ποιοτικά εμπόρευμα. Τα γαλλικά υφάσματα συναγωνίζονταν επάξια τα αντίστοιχα αγγλικά. Τέλος, τον ρόλο της έπαιξε και η γαλλική πολιτική με τη δημιουργία ενός εκτεταμένου δικτύου προξενείων και εμπορικών αντιπροσώπων, τα οποία τα έβρισκε κανείς ακόμα και στα πιο ασήμαντα λιμάνια, με αποτέλεσμα να διευκολύνουν την εμπορική διείσδυση των γαλλικών προϊόντων. Φυσικά έπαιξε ρόλο κι ένας εξω-γαλλικός παράγοντας, που ήταν η ίδια η αγγλική εμπορική πολιτική, η οποία εστίασε το ενδιαφέρον της προς τα λιμάνια του Ινδικού Ωκεανού και του Ατλαντικού αντίστοιχα. Σε γενικές γραμμές, οι Γάλλοι από το 1730 κατάφεραν να κυριαρχήσουν στο εμπόριο της Ανατολής και να εδραιώσουν αυτή την κυριαρχία έως τα τέλη του 18ου αιώνα.\nΩστόσο, από τις αρχές του 18ου αιώνα παράλληλα με τους θαλάσσιους δρόμους γνώρισε ανάπτυξη και το χερσαίο εμπόριο που συνέδεε την Οθωμανική Αυτοκρατορία με τις χώρες της Κεντρικής Ευρώπης. Βέβαια οι ποσότητες που διακινούνται είναι σχετικά μικρές και δεν παρουσιάζεται καμιά αξιόλογη αύξηση σε σχέση με προηγούμενες περιόδους. Σε αυτή την περίοδο, η αυτοκρατορία εξάγει πρώτες ύλες, από τις οποίες η Δύση έχει αρχίσει να χρειάζεται όλο και μεγαλύτερες ποσότητες και εισάγει αγαθά πολυτελείας που προορίζονται για τους πλούσιους κατοίκους της: υφάσματα και είδη διατροφής. Στο εσωτερικό εμπόριο, η ντόπια βιοτεχνία κρατά τα σκήπτρα των εμπορικών συναλλαγών έως και τις αρχές του 19ου αιώνα. Για παράδειγμα, από τα βουνά της Ηπείρου εξάγονταν κάπες στην Ιταλία, από το Πήλιο μάλλινα και βαμβακερά στις πόλεις της αυτοκρατορίας.\nΑπό τον 17ο κιόλας αιώνα οι Επτανήσιοι, κυρίως Κεφαλλονίτες, Ζακυνθινοί και Κερκυραίοι, διατηρούν στενές σχέσεις με τη Βενετία, την Τεργέστη και γενικότερα τις ιταλικές ακτές. Το Μεσολόγγι αναδεικνύεται ισχυρό ναυτιλιακό κέντρο, του οποίου οι δραστηριότητες μέσω Ιονίου απλώνονται από τη Μάλτα έως την Τεργέστη. Μετά το 1780, οι εμπορικοί στόλοι του Αιγαίου θα επεκταθούν στη δυτική Μεσόγειο. Την ανάπτυξή τους αυτή την οφείλουν στη διακοπή του γαλλικού εμπορίου λόγω του επταετούς πολέμου (1756-1763) στον οποίο δεν ενεπλάκη η Οθωμανική Αυτοκρατορία. Με αυτή την ευκαιρία, οι ορθόδοξοι χριστιανοί πλοιοκτήτες και έμποροι κατόρθωσαν να κυριαρχήσουν, πλήττοντας το γαλλικό σύστημα των καραβανιών.\nΛίγο αργότερα και μετά το 1780, το άνοιγμα της Μαύρης Θάλασσας έδωσε νέες ευκαιρίες πλουτισμού στους ρωμιούς καραβοκύρηδες που ανέλαβαν να τροφοδοτούν τους δυτικοευρωπαίους με σιτηρά. Σε αυτό να προστεθεί και η περίφημη συνθήκη του Καουτσούκ Καϊναρτζή το 1774, η οποία έδωσε τρομερή ώθηση στη χριστιανική ναυτιλία. Ακόμα μεγάλο εμπορικό ενδιαφέρον είχε η πλευρά της Αδριατικής, όπου οι Γάλλοι δεν είχαν παρουσία, πράγμα που εκμεταλλεύτηκαν οι ρωμιοί αλλά και άλλοι Βαλκάνιοι μετατρέποντας την Τεργέστη σε ένα λιμάνι με μεγάλη κίνηση. Οι δυσκολίες που αντιμετώπιζε το γαλλικό εμπόριο και κυρίως μετά την κατάρρευση της Επανάστασης έδωσε επίσης μια σημαντική ώθηση ανάπτυξης στα χριστιανικά πληρώματα. Η ανάγκη της Γαλλίας για εισαγωγή σιτηρών από τα λιμάνια της Μαύρης Θάλασσας και των Βαλκανίων υπήρξε ένα μοναδικό κίνητρο για την ανάπτυξη του στόλου των ρωμιών, που έτσι τελικά πέτυχαν τον έλεγχο του εμπορίου της Ανατολικής Μεσογείου. Να σημειώσουμε εδώ ότι οι στόλοι της Ύδρας, των Ψαρών και των Σπετσών στους οποίους στηρίχτηκε ο Πόλεμος της Ελληνικής Ανεξαρτησίας αναπτύχθηκαν τότε, μέσα σε αυτές τις συνθήκες.\nΕτικέτες Εμπόριο, Ιστορία, Μπρουντζάκης, Οθωμανική Αυτοκρατορία


Που είναι το πνεύμα των Χριστουγέννων; - Angels World\n09 Δεκ Που είναι το πνεύμα των Χριστουγέννων;\nPosted at 13:01h in Angel's Thoughts, YIOTA\tby\tangelsworld 0 Comments\nΈφτασαν λοιπόν τα Χριστούγεννα…Έτσι πήρα απόφαση προχθές να στολίσω, όχι ένα αλλά δυο δέντρα φέτος! Ένιωσα την ανάγκη να βρω το πνεύμα των Χριστουγέννων και να το κλείσω στο σπίτι μου, όπως έκανα και παλιότερα. Να το νιώσω να τριγυρίζει και να σιγοτραγουδάει όλα τα αγαπημένα Χριστουγεννιάτικα τραγούδια.\nΚι εκεί που άρχισα να βγάζω τα κουτιά με τα στολίδια, μπλίγκ! Μου έρχεται μια θύμηση, μια εικόνα που έκανε την καρδιά μου να ζεσταθεί! Ψάχνω… ανακατεύω… ξεφυσάω… μα που την έβαλα;;;; Δεν είναι δυνατόν. Δεν μπορεί να την έχασα! Κουτιά, κουτάκια, σακουλίτσες, πουγκάκια… Αχ! Μπάλες, μπαλίτσες, χρυσά και πολύχρωμα στολίδια. Τίποτα. Ψάχνω… τι; Μια κόκκινη, ζωγραφισμένη μπάλα-Ρούντολφ, με μυτούλα που αναβοσβήνει καθώς ακούγεται η Άγια νύχτα όταν την κουνάς! Έχει συναισθηματική αξία για μένα!! Χωρίς αυτή…δεν έρχονταν τα Χριστούγεννα παλιά! Λες και έκρυβε μέσα της το Πνεύμα των Χριστουγέννων που αναζητούσα!\nΌλοι μας έχουμε συνδέσει τα Χριστούγεννα με κάτι. Κάποιο αντικείμενο, κάποια μυρωδιά, κάποια εικόνα, κάποιο πρόσωπο. Οι γιορτές είναι γεμάτες αναμνήσεις. Οι μέρες αυτές είναι για να δημιουργούμε αναμνήσεις. Υπάρχουν βέβαια και άνθρωποι που έχουν ζήσει άσχημες στιγμές. Άνθρωποι που θυμούνται τα Χριστούγεννα με πόνο, δάκρυα και μελαγχολία. Γιατί παρά τα πανέμορφα στολίδια, τα αμέτρητα φωτάκια, τη γιορτινή διάθεση, η ζωή συνεχίζεται και δεν είναι πάντα …γιορτή.\nTo πνεύμα των Χριστουγέννων όμως μάλλον κρύβεται μέσα μας. Ίσως κάποιοι από εμάς το αρνούνται ή δεν πιστεύουν στην ύπαρξή του. Κι όμως με κάποια μορφή υπάρχει παντού. Τις ημέρες των γιορτών όλοι μας περιμένουμε να δώσουμε και να λάβουμε αγάπη. Η μοναξιά και η θλίψη δεν έχει θέση δίπλα σε κανένα Χριστουγεννιάτικο δέντρο. Γι’ αυτό, ειδικά τις μέρες αυτές μην ξεχνάτε κανέναν. Αφιερώστε χρόνο. Χαρίστε στους αγαπημένους σας χαμόγελα και χαρά. Μια αγκαλιά ή έστω ένα τηλεφώνημα ή ένα μήνυμα. Τίποτα δεν είναι δεδομένο. Δώστε αξία σε κάθε στιγμή.\nαξία, Πνεύμα των Χριστουγέννων, Χριστούγεννα, Χριστουγεννιάτικα στολίδια, Χριστουγεννιάτικο δέντρο, Χρόνος


Δερματολόγος: ποιες ασθένειες θεραπεύει, πότε πρέπει να εφαρμοστεί;\nΣήμερα στον τομέα της δερματολογίας υπάρχουν ειδικοί όπως δερματολόγος, δερματοβενεολόγος, δερματολόγος-κοσμετολόγος και τριχολόγος.\nΠροβλήματα με δερματικά εξανθήματα και κνησμό, ψείρες, προβλήματα με τα νύχια έχουν προκαλέσει προβλήματα στους ανθρώπους από τους πρώτους χρόνους. Διαπιστώθηκαν πληροφορίες που επιβεβαιώνουν ότι περίπου 1,5 χιλιάδες χρόνια π.Χ. ε. η μελέτη δερματικών ασθενειών και οι μέθοδοι θεραπείας τους διεξήχθησαν. Η δερματολογία - ένας από τους αρχαιότερους κλάδους της ιατρικής, εμφανίστηκε στο λίκνο των αρχαίων λαών - της Κίνας, της Ινδίας και της Ελλάδας, και αυτή η επιστήμη αναπτύχθηκε σε κάθε χώρα εντελώς ανεξάρτητα.\nΠοιος είναι δερματολόγος;\nΓια να προσδιορίσετε ποιος είναι ο δερματολόγος, επιστρέψτε στο θέμα της επιστήμης όπως είναι η δερματολογία. Πρόκειται για το δέρμα και τα εξαρτήματά του (μαλλιά, νύχια). Το δέρμα του ανθρώπινου σώματος ή του επιθηλίου είναι ένα από τα μεγαλύτερα όργανα και εκτελεί δύο πιο σημαντικές λειτουργίες: προστατευτική και αναπνευστική. Οποιεσδήποτε αλλαγές, τόσο στα εσωτερικά όργανα όσο και στο εξωτερικό περιβάλλον, αφήνουν τις αλλαγές τους στο δέρμα. Μερικές φορές οι αλλαγές στο επιθήλιο μπορούν να σηματοδοτήσουν σοβαρές ασθένειες, επομένως για οποιεσδήποτε επίμονες αλλαγές στο δέρμα, καθώς και τα νύχια και τα μαλλιά, μια επίσκεψη σε έναν δερματολόγο είναι όχι μόνο επιθυμητή αλλά και απαραίτητη.\nΤο ανθρώπινο δέρμα επηρεάζεται πιο έντονα από το περιβάλλον, για παράδειγμα, αλλαγές στη θερμοκρασία και την υγρασία, υποβάθμιση της ποιότητας του νερού από τη βρύση. Επομένως, όλες οι δερματικές αντιδράσεις δεν μπορούν να είναι σήμα εσωτερικής νόσου και απαιτούν άμεση επίσκεψη στον δερματολόγο. Πότε πρέπει να πάω σε έναν δερματολόγο; Όταν μια σταθερά που δεν περνά, ωχρό ή ζωντανό εξάνθημα στο επιθηλιακά κάλυμμα, ερυθρότητα που έχει μία ιδιότητα της προόδου, οίδημα δέρματος, σηπτικό σχηματισμούς, αυξημένη εμφάνιση της ακμής, απολέπιση και κνησμό, αλλαγές στη δομή της τρίχας ή μόλυνση των νυχιών ψείρες, αλλαγές στο χρώμα και το μέγεθος σημάδια, αύξηση του αριθμού τους στο σώμα. Οποιοδήποτε από αυτά τα προβλήματα στο ανθρώπινο σώμα απαιτεί άμεση επίσκεψη στον δερματολόγο.\nΠοιες δοκιμασίες πρέπει να κάνω όταν επισκέπτομαι έναν δερματολόγο;\nΓια τη διάγνωση ορισμένων ασθενειών που προκάλεσαν προβλήματα με το δέρμα και τα εξαρτήματά του, απαιτούνται πρόσθετες μελέτες και αναλύσεις. Ωστόσο, το φάσμα των ασθενειών που οδηγούν σε προβλήματα με την επιθηλιακή κάλυψη ενός ατόμου είναι τόσο μεγάλο που δεν υπάρχουν γενικές συστάσεις, ποιες δοκιμασίες πρέπει να περάσει όταν απευθυνθείτε σε έναν δερματολόγο. Ο ίδιος ο γιατρός θα διορίσει όλες τις απαραίτητες εξετάσεις και θα στείλει σε άλλους ειδικούς, εάν δει σε αυτή την ανάγκη. Μπορείτε πριν από την επίσκεψη στο δερματολόγο να δώσετε μια βιοχημική εξέταση αίματος, καθώς και μια ανάλυση για τις ορμόνες του φύλου και τις ορμόνες του θυρεοειδούς. Πιο συγκεκριμένα, ο γιατρός πρέπει να καθορίσει όλα μετά από την εξέταση του ασθενούς, επειδή κάθε περίπτωση είναι ατομική.\nΠοιες διαγνωστικές μέθοδοι χρησιμοποιεί ο δερματολόγος;\nΓια να αντιμετωπίσετε το πρόβλημα, πρέπει να μάθετε την αιτία του. Όταν υπάρχουν αλλαγές στο δέρμα, τα νύχια, τα μαλλιά, είναι απαραίτητη μια επίσκεψη στο δερματολόγο. Πώς πηγαίνει και ποιες διαγνωστικές μέθοδοι χρησιμοποιεί ο δερματολόγος; Πρώτα απ 'όλα, πρόκειται για μια οπτική εξέταση των προσβεβλημένων τμημάτων του επιθηλιακού καλύμματος, της ψηλάφησης. Επίσης, ένας δερματολόγος χρησιμοποιεί τέτοιες διαγνωστικές μεθόδους, όπως μικροσκοπία, κυτταρολογία, ιστολογία, κ.λ.π. Με βάση τα αποτελέσματα της μελέτης, ο γιατρός μπορεί να δώσει στον ασθενή μια παραπομπή σε άλλο ειδικό, αποστέλλει στον πρόσθετη διαγνωστική δοκιμή για τις δοκιμές αλλεργίας, υπερήχους, και με βάση τα αποτελέσματά τους για να ορίσει θεραπεία.\nΟ δερματολόγος είναι ένας στενός ειδικός, αλλά πρέπει να γνωρίζει όχι μόνο την δερματολογία, αλλά και πολλούς άλλους κλάδους της ιατρικής. Πολύ συχνά ο δερματολόγος αλληλεπιδρά με άλλους ειδικούς, ειδικά όταν τα προβλήματα επιθηλιακής κάλυψης προκαλούνται από ασθένειες των εσωτερικών οργάνων. Τι κάνει ο δερματολόγος; Διερεύνηση των αλλαγών στο δέρμα και τα εξαρτήματα ενός ατόμου, αποσαφήνιση της αιτίας αυτών των αλλαγών, καθώς και ο καθορισμός κατάλληλων μέτρων για την εξάλειψή τους. Πολύ συχνά ένας δερματολόγος μπορεί να αναφερθεί σε κάποιον άλλο ειδικό για να διαπιστώσει αν όλα είναι εντάξει με το ένα ή το άλλο όργανο του ασθενούς.\nΠοιες ασθένειες αντιμετωπίζει ο δερματολόγος;\nΗ κατάσταση του δέρματος, των νυχιών και των μαλλιών ενός προσώπου είναι ένας καθρέφτης της εσωτερικής υγείας του, επομένως οι αλλαγές στην επιθηλιακή κάλυψη πρέπει να λαμβάνονται υπόψη και να παρουσιάζονται στον δερματολόγο. Ποιες ασθένειες αντιμετωπίζει ο δερματολόγος; Πρώτα από όλα, αυτά είναι δερματικά εξανθήματα οποιασδήποτε φύσης: μεταδίδονται μέσω ιών, μολύνσεων, παρασίτων, μυκήτων, αναπτύσσονται σε φόντο αλλεργιών ή διαταραχών της λειτουργίας των εσωτερικών οργάνων. Είναι επίσης μια ακμή, μια παραβίαση των σμηγματογόνων αδένων και της σμηγματόρροιας ως αποτέλεσμα αυτού, της πενικιλώσεως, των μυκήτων στα νύχια των χεριών και των ποδιών, των κυψελών. Επίσης, ένας δερματολόγος μπορεί να παραπέμψει έναν ασθενή στη διάγνωση πιο πολύπλοκων και σοβαρών ασθενειών, για παράδειγμα, ογκολογικών όγκων.\nΚάθε ασθένεια είναι ατομική και για τη θεραπεία της σε έναν συγκεκριμένο οργανισμό απαιτείται μια ατομική προσέγγιση. Ωστόσο, οι γενικές συμβουλές ενός δερματολόγου μπορούν να διατυπωθούν ως εξής. Πρώτον, όλες οι αλλαγές στην επιθηλιακή κάλυψη θα πρέπει να φαίνονται και να εξετάζονται, όσο νωρίτερα, τόσο το καλύτερο. Επομένως, κάθε άτομο πρέπει να παρακολουθεί την κατάσταση του δέρματος, των μαλλιών, των νυχιών, να τα διατηρεί καθαρά και να επιλέγει κατάλληλα προϊόντα φροντίδας γι 'αυτά. Συχνά η αιτία των προβλημάτων του δέρματος είναι ο υποσιτισμός ή η αυξημένη νευρικότητα. Ως εκ τούτου, μια υγιεινή διατροφή και ηρεμία θα έχουν μια καλή επίδραση στην εσωτερική σας κατάσταση και στην εξωτερική.


Τούρκοι στρατοχωροφύλακες σκοτώνουν ή βασανίζουν Σύρους πρόσφυγες στα σύνορα – Πόσα δολάρια για να «περάσουν» - Δυνατή Ελλάδα\nΤούρκοι στρατοχωροφύλακες σκοτώνουν ή βασανίζουν Σύρους πρόσφυγες στα σύνορα – Πόσα δολάρια για να «περάσουν»\ngeoathanasΔημοσιεύτηκε: 20-04-2021 08:04:33Δημοσιεύτηκε: 22 Μαρτίου 2021 07:000\nΤούρκοι στρατοχωροφύλακες ανοίγουν πυρ σε πρόσφυγες που προσπαθούν να διασχίσουν τα συροτουρκικά σύνορα, ενώ όσοι συλλαμβάνονται ξυλοκοπούνται και βασανίζονται για πολλές ώρες, σύμφωνα με κατοίκους της επαρχίας της Ιντλίμπ στη βορειοδυτική Συρία, μεταδίδει η ιστοσελίδα NorthPress.\nΣτις 9 Μαρτίου, ένας πολίτης από το χωριό Ρασάφα της επαρχίας Ιντλίμπ, πυροβολήθηκε από Τούρκους συνοριοφύλακες ενώ προσπαθούσε να περάσει στο τουρκικό έδαφος από το Χαρίμ κοντά στα συροτουρκικά σύνορα.\nΟ Αμέρ Ντανάρο, ένας 43χρονος εσωτερικά εκτοπισμένος (IDP) από την πόλη Χαλφάγια, στα βόρεια της επαρχίας Χάμα, που ζει στο προσφυγικό στρατόπεδο της Αλ Καραμά, βόρεια της Ιντλίμπ, λέει ότι οι Τούρκοι συνοριοφύλακες άνοιξαν πυρ σε μια ομάδα που προσπαθούσε να περάσει στην Τουρκία τον περασμένο μήνα.\nΑπό τα τουρκικά πυρά τραυματίστηκε μια γυναίκα στο πόδι.\nΤούρκοι στρατοχωροφύλακες συνέλαβαν την ομάδα 35 προσφύγων, συμπεριλαμβανομένων γυναικών και παιδιών.\n«Όλοι οι νεαροί άνδρες ξυλοκοπήθηκαν σοβαρά από τους Τούρκους, χωρίς να δείχνουν έλεος», σύμφωνα με τον Ντανάρο.\nΠερίπου 464 Σύροι πρόσφυγες, συμπεριλαμβανομένων 84 παιδιών και 44 γυναικών, σκοτώθηκαν από την τουρκική στρατοχωροφυλακή στα σύνορα από την αρχή του πολέμου στη Συρία, σύμφωνα με το Συριακό Παρατηρητήριο Ανθρωπίνων Δικαιωμάτων.\nΣτις 4 Φεβρουαρίου, ένας νεαρός άνδρας από την ύπαιθρο δυτικά της Ιντλίμπ σκοτώθηκε από την τουρκική στρατοχωροφυλακή σε μια περιοχή στην ύπαιθρο της δυτικής Ιντλίμπ.\nΣτις 23 Φεβρουαρίου, ένας άντρας και η σύζυγός του σκοτώθηκαν από την τουρκική στρατοχωροφυλακή ενώ προσπαθούσαν να περάσουν στην τουρκική επικράτεια από το Κερμπέτ Ελτζόζ, δυτικά της Ιντλίμπ.\nΟι κακές και επιδεινούμενες συνθήκες διαβίωσης στην Ιντλίμπ, στην οποία κυριαρχεί το συριακό παρακλάδι της Αλ Κάιντα, η Ταχρίρ αλ Σαμ (πρώην Αλ Νούσρα), αναγκάζει τους ανθρώπους να αναλάβουν τον κίνδυνο να διασχίσουν τα σύνορα με την Τουρκία, σύμφωνα με Σύρους που προσπαθούν να εισέλθουν παράνομα στην Τουρκία.\nΟ Γιασίν αλ-Χασάν, ένας 23χρονος IDP από τη Μααράτ αλ Νουμάν, στα νότια της Ιντλίμπ, που ζούσε σε ένα στρατόπεδο εκτοπισμένων στα βόρεια της Ιντλίμπ, δεν κατάφερε να περάσει για δεύτερη φορά τα σύνορα τον Φεβρουάριο.\nΕίπε ότι κατά τη διάρκεια της πρώτης προσπάθειας, οι Τούρκοι στρατοχωροφύλακες είχαν στήσει ενέδρα κοντά στο συνοριακό τείχος μεταξύ της συριακής-τουρκικής επικράτειας, όπου κατάφεραν να συλλάβουν περίπου 50 άτομα, συμπεριλαμβανομένων περίπου 15 γυναικών και παιδιών που προσπαθούσαν να περάσουν τα σύνορα.\nΟι στρατοχωροφύλακες δεν χτύπησαν τους νεαρούς άνδρες όπως έκαναν στο παρελθόν, «αλλά μας παρέδωσαν στο Μέτωπο του Λεβάντε, το οποίο μας χτύπησε σοβαρά.\n»Μετά από αυτό (οι τζιχαντιστές) απελευθέρωσαν την ομάδα αφού ο καθένας πλήρωσε 100 τουρκικές λίρες».\nΚατά τη δεύτερη απόπειρα, ο Αλ Χασάν προσπάθησε με έναν άλλο λαθρέμπορο, ο οποίος έβαλε μια ξύλινη σκάλα στο συνοριακό τείχος.\n«Καταφέραμε να διασχίσουμε τα σύνορα και αφού περπατήσαμε για περίπου 100 μέτρα, ένα παιδί άρχισε να κλαίει και μας αντιλήφθηκαν…\n»Οι Τούρκοι στρατοχωροφυλακές μας πυροβόλησαν αδιακρίτως, συνέλαβαν την ομάδα και μας επέστρεψαν στη Συρία», πρόσθεσε.\nΤον Φεβρουάριο του 2016, η Τουρκία άρχισε να κατασκευάζει το συνοριακό τείχος στα σύνορα Συρίας-Τουρκίας και το ολοκλήρωσε τον Ιούνιο του 2018. Είναι το τρίτο μακρύτερο τείχος στον κόσμο.\nΣτα τέλη του 2015, η τζιχαντιστική οργάνωση Ταχρίρ αλ Σαμ δημιούργησε το λεγόμενο «Γραφείο Ασφάλειας των Συνόρων», το οποίο είναι συνδεδεμένο με το μεθοριακό τμήμα, προκειμένου να οργανώσει τη λαθροδιακίνηση ανθρώπων από τη Συρία στην Τουρκία.\nΟ Αλ Χασάν είπε ότι πλήρωσε 750 δολάρια ΗΠΑ και 50 επιπλέον δολάρια πήγαν στο Γραφείο.\n«Είναι αδύνατο για κανέναν να περάσει χωρίς να πληρώσει αυτόν τον φόρο στην Ταχρίρ αλ Σαμ, μέσω των συνοριακών γραφείων της πραγματοποιείται η λαθροδιακίνηση», πρόσθεσε.\nΈνας διακινητής που προτίμησε να μείνει ανώνυμος είπε ότι ορισμένοι διακινητές διαπραγματεύονται με Τούρκους αξιωματικούς που βρίσκονται σε υπηρεσία στα σύνορα για να περάσουν παράνομα ανθρώπους, «αλλά αυτή η διαδικασία κοστίζει 1.800 δολάρια για κάθε άτομο».\n«Ο διακινητής πληρώνει το ήμισυ του ποσού στους αξιωματικούς που είναι σε υπηρεσία», πρόσθεσε.\nΤο κόστος διαφέρει ανάλογα με την ηλικία των ανθρώπων και τα σημεία διακίνησης, καθώς οι οικογένειες με παιδιά πληρώνουν επιπλέον ποσά λόγω της «δυσκολίας της λαθροδιακίνησης», σύμφωνα με τον διακινητή.\nΗ λαθροδιακίνηση μιας γυναίκας και δύο παιδιών κοστίζει 1.000 δολάρια, το οποίο αυξάνεται με κάθε παιδί.\n«Εν τω μεταξύ, είναι ευκολότερη η λαθροδιακίνηση νέων ανδρών, που πληρώνουν μεταξύ 600 και 800 δολάρια», σύμφωνα με τον διακινητή.\nΑνέφερε ότι η διαδικασία διακίνησης ανθρώπων στην Τουρκία έχει μειωθεί τους τελευταίους μήνες λόγω των επικίνδυνων διαδρομών που φυλάσσονται από «Τούρκους συνοριοφύλακες, οι οποίοι πρόσφατα πυροβολούν απευθείας ανθρώπους».\nΠριν από δύο χρόνια, ο διακινητής κατάφερνε να περνάει παράνομα περίπου 50 άτομα στην τουρκική επικράτεια σε καθημερινή βάση, ενώ τώρα δεν μπορεί πάνω από 50 ανά μήνα, «λόγω των εντατικών περιπολιών από τους Τούρκους και την Ταχρίρ αλ Σαμ».


HEGEL H120 Integrated Amplifier with DAC & Streamer Review. - HIEND NEWS\nPosted by: HiEndNews July 27, 2021\nHEGEL model H120 with DAC & Streamer !\nA significant performance, including great Digital To Analog converter –\nalso brings Spotify Connect and the Roon upgrade!\nΗ Νορβηγική Hegel δεν χρειάζεται συστάσεις. Στην απίθανη περίπτωση που κάποιος διαβάζει αυτές τις γραμμές χωρίς να τη γνωρίζει ήδη, μια ‘βόλτα’ στο internet θα του αποκαλύψει το ζηλευτό status που απολαμβάνει στον ειδικό τύπο, με πολλές βραβεύσεις, διθυραμβικά σχόλια, αμέτρητες συστάσεις αγοράς και χαρακτηρισμούς “Editor’s choice” κλπ. Ακόμα μεγαλύτερη τιμή για την εταιρία αποτελεί το γεγονός ότι τα ενισχυτικά της επιλέγονται συχνά από πολύ σοβαρούς κατασκευαστές ηχείων, για την οδήγησή τους σε επιδείξεις, εκθέσεις κλπ. Αντιπροσωπεύεται από την StepCom στην χώρα μας από το 2005 και έχει γραφτεί στη μνήμη μας σαν μία από τις πιο δυνατές εταιρίες στις κατηγορίες Premium και High End. Ο H120 που εξετάζουμε εδώ είναι ένας ολοκληρωμένος ενισχυτής με ενσωματωμένο DAC (ψηφιακός μετατροπέας) και δυνατότητα streaming μέσω θύρας Ethernet. Προσφέρει ισχύ έως 2x75W/8Ω και είναι το δεύτερο προς τα πάνω σκαλοπάτι στην ιεραρχία των ολοκληρωμένων της εταιρίας. Πριν από αυτόν υπάρχει ο εισαγωγικός H95 με ισχύ 2x60W/8Ω ενώ έπειτα ακολουθούν οι H190 με 2x150W/8Ω, H390 με 2x250W/8Ω και στην κορυφή ο H590 με 2x301W/8Ω. Όλη η σειρά H(xxx) αποτελεί εξέλιξη του Röst που, μεταξύ άλλων κορυφαίων διακρίσεων, είχε πάρει το βραβείο EISA ως ο καλύτερος ολοκληρωμένος ενισχυτής της περιόδου 2017-2018. Η σχεδιαστική φιλοσοφία παραμένει η ίδια αλλά η υλοποίηση έχει δεχθεί κάποιες ουσιαστικές βελτιώσεις.\nΗ λιτή αλλά ιδιαίτερα καλαίσθητη, σκανδιναβικής αισθητικής πρόσοψή του είναι από αλουμίνιο, με μεγαλύτερο πάχος στο κέντρο και καμπυλωτή λέπτυνση προς τις άκρες. Από αριστερά προς τα δεξιά συναντάμε τον περιστροφικό επιλογέα εισόδων, την OLED οθόνη ενδείξεων, τον επίσης περιστροφικό ελεγκτή της έντασης και τέλος την υποδοχή ακουστικών. Η αίσθηση των χειριστηρίων είναι απόλυτα ομαλή και η οθόνη είναι ευανάγνωστη κάτω από όλες τις φωτιστικές συνθήκες και από μεγάλη απόσταση χωρίς όμως να ενοχλεί. Διατίθεται πολυτελές τηλεχειριστήριο από συμπαγές αλουμίνιο με πολύ καλή αίσθηση πλήκτρων και δυνατότητα ελέγχου όλων των λειτουργιών και ρυθμίσεων του ενισχυτή, μεταξύ των οποίων και το εύκολο άναμμα και σβήσιμο της οθόνης κατά βούληση.\nΤο υπόλοιπο κουτί είναι από αρκετά παχύ ατσάλι, καθιστώντας την όλη κατασκευή στιβαρή και άκαμπτη.\nΣτη πίσω πλευρά συναντάμε:\nΜία μεταβλητή έξοδο προενίσχυσης.\nΔύο εισόδους line (RCA).\nΜία είσοδο balanced (XLR).\nΤις εξόδους προς τα ηχεία.\n6 ψηφιακές εισόδους ήτοι μία ομοαξονική, τρείς οπτικές, μία USB και μία Ethernet.\nΤην είσοδο ρεύματος με την ασφάλεια.\nΔεν υπάρχει είσοδος ούτε πρόβλεψη για εσωτερικό κύκλωμα ενίσχυσης κεφαλών πικάπ. Αυτή η δυνατότητα μπορεί να υλοποιηθεί μόνο με εξωτερικό phono stage. Τα υλικά των εισόδων-εξόδων είναι ποιοτικά, ιδιαίτερα δε οι μπόρνες σύνδεσης των ηχείων.\nΤο εσωτερικό του H120 είναι πυκνοκατοικημένο. Διακρίνουμε έναν «εύσωμο» για την δεδομένη ισχύ τοροειδή μετασχηματιστή στην τροφοδοσία των αναλογικών σταδίων και ένα μικρότερο τοροειδή αποκλειστικά για την πλακέτα με τα ψηφιακά. Σε μια μεγάλη και ποιοτική πλακέτα περιλαμβάνοντα τα κυκλώματα της προενίσχυσης και της τελικής ενίσχυσης. Ως προς τα χρησιμοποιούμενα υλικά, ιδιαίτερα ποιοτικές πινελιές αποτελούν οι αγαπημένοι μας, εξαιρετικά καλόηχοι «πράσινοι» μη πολικοί (Bi-Polar)ηλεκτρολυτικοί της Nichicon από τη σειρά Muse, στην είσοδο του προενισχυτή αλλά και των τελικών σταδίων. Το ίδιο και οι τέσσερις audio grade ηλεκτρολυτικοί των 10.000μF ο καθένας, που βρίσκονται στο πυκνωτικό φίλτρο της τροφοδοσίας και φέρουν την επωνυμία της Hegel αλλά πιθανότατα αποτελούν κατά παραγγελία υλοποιήσεις της πολύ καλής Nover.\nHegel: Audiophile Quality Inside !\nΤο ψηφιακό μέρος υλοποιείται γύρω από το σχετικά προσιτό μεν, διάσημο δε chip AK4490EQ της Ιαπωνικής Asahi Kasei (AKM), με receivers το AK4127VF της ίδιας εταιρίας για την ομοαξονική είσοδο και το TE7022L της Tenor για την USB και τις οπτικές (S/PDIF). Το τελευταίο κατά την Hegel έχει επιλεγεί παρά το ότι υποστηρίζει bitrate μόνο μέχρι 24bit/96Khz, επειδή προσφέρει απολύτως κορυφαίο λόγο απόδοσης προς το κόστος και θεωρήθηκε σαφώς προτιμότερο από ένα chip που θα υποστήριζε υψηλότερα bitrates αλλά εν τέλει με κατώτερη απόδοση. Οι μόνες είσοδοι που μπορούν να διαχειριστούν σήματα μέχρι 24bit/192Khz είναι η ομοαξονική και η ethernet. Το DSD δεν υποστηρίζεται. Αυτή τη δυνατότητα μαζί με την αναπαραγωγή αρχείων MQA και υψηλότερα bitrates στην PCM δειγματοληψία, τις συναντάμε από τον H390 και πάνω, όπου το κόστος επιτρέπει την υποστήριξή τους με τις απαιτήσεις και προδιαγραφές που θέλει η εταιρία. Το κύκλωμα της ethernet υλοποιείται με ένα άρθρωμα που έχει και δυνατότητα WiFi, αλλά η δυνατότητα αυτή είναι ανενεργή σε όλους τους ολοκληρωμένους της σειράς, δείχνοντας την ξεκάθαρη επιλογή της Hegel να χρησιμοποιεί για το streaming μόνο σήματα από ενσύρματη δικτύωση. Αυτό προφανώς για λόγους σταθερότητας και περιορισμού των ψηφιακών σφαλμάτων. Κατά συνέπεια δεν συναντάμε ούτε δυνατότητα σύνδεσης μέσω Βluetooth. Οι πιο πάνω επιλογές είναι βέβαια τολμηρές και οπωσδήποτε θα αποτρέψουν κάποιους από το να εξετάσουν τον H120 ως πιθανή αγορά. Όμως οι ακροάσεις του ενισχυτή, εμάς τουλάχιστον μας έπεισαν ότι έχει γίνει πολύ προσεκτική κατανομή του κόστους κατασκευής, έτσι ώστε τα πολύ μεγάλα bitrates και το DSD, που έτσι κι αλλιώς έχουν ακόμα σχετικά περιορισμένη παρουσία στην αγορά, να μην προκαλέσουν συμβιβασμούς σε άλλα μέρη του μηχανήματος, που θα κόστιζαν δυσανάλογα σε ηχητική ποιότητα. Όποιος επιδιώκει κάτι παραπάνω σε αυτόν τον τομέα, θα χρειαστεί να χρησιμοποιήσει εξωτερικό, αυτόνομο DAC.\nΌλες οι υλοποιήσεις της Hegel βασίζονται σε in-house σχεδιάσεις με συνήθως πατενταρισμένες τεχνολογίες. Ο ιδρυτής της και αρχισχεδιαστής Ben Holter έχει τις γνώσεις, την πείρα, την άποψη και -εκ του αποτελέσματος- την εργατικότητα που απαιτείται ώστε να ανοίγει τους δικούς του δρόμους αντί να ακολουθεί την πεπατημένη. Στον H120 συναντάμε τις τεχνολογίες με τις ονομασίες:\nΟι τέσσερις πρώτες αφορούν κυρίως στο ενισχυτικό τμήμα. Σημαντικότερη ίσως όλων είναι η SoundEngine στην έκδοση 2, που εφαρμόζεται πλέον σε όλους τους ολοκληρωμένους της εταιρίας, αποτελώντας το βασικό τμήμα του εταιρικού DNA. Εξελίσσεται για πάνω από 30 χρόνια και καθορίζει σε πολύ μεγάλο βαθμό την ηχητική ταυτότητά τους. Αυτή είναι μια οπωσδήποτε αξιέπαινη προσέγγιση που εξασφαλίζει στους πελάτες της Hegel ιδιαίτερα ποιοτικό ήχο από το πρώτο κιόλας σκαλοπάτι της γκάμας της. Η SoundEngine είναι μια ξεχωριστή προσέγγιση στο θέμα της καταστολής κάθε είδους μόλυνσης του σήματος κατά τη διαδρομή του στα ενισχυτικά στάδια και απαιτεί γνώσεις ηλεκτρονικών σε μεγάλο βάθος. Δεν ακολουθεί την συνήθη πρακτική της εφαρμογής κάποιας μορφής ολικής αρνητικής ανάδρασης. Χρησιμοποιεί έναν ειδικό επεξεργαστή για να ελέγχει σε πραγματικό χρόνο κάθε ενισχυτικό στάδιο ξεχωριστά, συγκρίνοντας την κατάστασή του σήματος σε σχέση με το αρχικό. Όταν ανιχνεύσει μόλυνση οποιουδήποτε είδους και σύνθεσης, δρα ανάλογα με το μέγεθός της, εκτιμώντας κατ’ αρχήν αν η καταστολή της θα είναι ωφέλιμη ή όχι. Οι όποιες διορθώσεις εφαρμόζονται τοπικά, στο στάδιο που ανιχνεύτηκε η παραμόρφωση, πριν αυτή προχωρήσει και προστεθεί σε αυτήν του επόμενου σταδίου. Εν τέλει η καταστολή της κάθε είδους παραμόρφωσης του αρχικού σήματος προκύπτει με την προσθήκη ενός ακριβούς ειδώλου της στο σήμα, που την εξουδετερώνει, με τρόπο όμως που δεν δημιουργεί νέα προβλήματα και είναι χρονικά ευθυγραμμισμένος με το αρχικό σήμα. Η εταιρία ισχυρίζεται ότι το αποτέλεσμα είναι η σημαντική αύξηση της δυναμικής περιοχής, που είναι άκρως απαραίτητη για την υποστήριξη των δυνατοτήτων των σύγχρονων ψηφιακών πηγών, η περαιτέρω μείωση όλων των ειδών παραμόρφωσης και θορύβου σε σχέση με τις παλαιότερες μεθόδους και τέλος η πολύ σημαντική αύξηση του συντελεστή απόσβεσης του σταδίου εξόδου, που οδηγεί σε εξαιρετικό έλεγχο των woofers. Ο H95 και ο H120 ήδη έχουν συντελεστή απόσβεσης μεγαλύτερο του 2.000, νούμερο πολύ υψηλό, το οποίο ανεβαίνει στο 4.000 από τον H190 και πάνω.\nΟι τέσσερις τελευταίες τεχνολογίες στη λίστα αφορούν στο τμήμα του DAC το οποίο κάθε άλλο παρά τυπικό είναι. Δεν χρησιμοποιεί τα ακριβότερα chip της αγοράς ούτε ασχολείται με το κυνήγι των αριθμών μέσω υψηλότατων δειγματοληψιών κλπ., παρ’ ότι το AK4490EQ υποστηρίζει τις περισσότερες από αυτές. Το έργο αυτό το έχουμε ξαναδεί με τα megapixel στις φωτογραφικές μηχανές, που ελάχιστα έως καθόλου πράγματα μας λένε για την ποιότητα της φωτογραφίας που τελικά θα πάρουμε. Ο Ben Holter και η ομάδα του γνωρίζουν βέβαια ότι η σχεδίαση και η κατασκευή του κυκλώματος έχει μεγαλύτερη σημασία από το ίδιο το chip του DAC και έριξαν εκεί το κύριο βάρος της προσπάθειάς τους. Δηλαδή στο να περιορίσουν τα κάθε λογής προβλήματα και παραμορφώσεις που προκύπτουν σε ένα κύκλωμα ψηφιο-αναλογικής μετατροπής, με τέτοιο τρόπο ώστε όποιο σχεδόν μετατροπέα και να χρησιμοποιήσουν, τα DAC του να ακούγονται εξαιρετικά. Μετά διαλέγουν chips με βάση τον κορυφαίο λόγο απόδοσης προς τιμή, έτσι ώστε να παραδώσουν αυτό που πιστεύουν ότι είναι ο καλύτερος δυνατός ήχος στα χρήματα.\nΗ αξία των παραπάνω αποδείχθηκε και στις ακροάσεις αλλά περί αυτού λίγη υπομονή ακόμα.\nΨηφιακές ευκολίες και δυνατότητες ρυθμίσεων\nΌπως αναφέραμε και νωρίτερα, η Hegel έχει επιλέξει να μην προσφέρει καμία δυνατότητα ασύρματης δικτύωσης, είτε WiFi είτε Bluetooth, παρ’ ότι το hardware που ήδη βρίσκεται μέσα στον ενισχυτή, υποστηρίζει τουλάχιστον συνδέσεις WiFi. Αυτό συμβαίνει ακόμα και στη ναυαρχίδα των ολοκληρωμένων της που είναι ο H590. Συνεπώς η απουσία των λειτουργιών αυτών δεν είναι θέμα κόστους αλλά επιλογή βάσει αντικειμενικών κριτηρίων. Στην αρχή αυτό μας ξίνισε κάπως, δεδομένου του ότι κατά κανόνα σε μια κατοικία είναι απίθανο να βρίσκεται το modem/router αρκετά κοντά στη βάση του ηχοσυστήματος, θέτοντας το πρόβλημα του μήκους και της διαδρομής του καλωδίου που θα συνδέσει αυτά τα δύο. Επειδή αυτό συμβαίνει και στην περίπτωσή μας, δοκιμάσαμε, ευτυχώς με επιτυχία τη μόνη πρακτική λύση, που είναι η χρησιμοποίηση του ηλεκτρικού δικτύου με τους γνωστούς αντάπτορες στις πρίζες. Μόλις όμως επιτευχθεί η σύνδεση του ενισχυτή στο δίκτυο, αυτός γίνεται ορατός σε οποιαδήποτε συσκευή υποστηρίζει DLNA/UPnP και βρίσκεται συνδεδεμένη στο ίδιο δίκτυο, με αποτέλεσμα ο H120 να μπορεί να χρησιμοποιηθεί ως η έξοδος ήχου της. Υποστηρίζει άμεσα Airplay και Spoitify connect, με το Airplay 2 να αναμένεται μέσα στο 2021 μέσω firmware update και το Roon να έχει επίσης προγραμματιστεί αλλά για αργότερα. Η μορφές αρχείων που υποστηρίζει είναι Mp3, WAV, Flac, ALAC, AAC, PCM και Ogg.\nΟ H120 είναι σχεδόν πλήρως ηλεκτρονικά ελεγχόμενος. Η ρύθμιση της έντασης και η επιλογή εισόδων γίνονται μέσω επεξεργαστή. Ακόμα και όταν είναι σε κατάσταση standby, παραμένει συνδεδεμένος στο δίκτυο με αποτέλεσμα να ξυπνά όταν κληθεί από κάποια συσκευή. Επίσης, όταν λειτουργεί ως streamer η ρύθμιση της έντασης ελέγχεται από τη συσκευή αναπαραγωγής. Κατά την έναυση θυμάται την τελευταία επιλεγμένη είσοδο και, αν δεν ρυθμιστεί διαφορετικά από το χρήστη, την τελευταία στάθμη της έντασης. Γενικά οι δυνατότητες ρυθμίσεων είναι αρκετές αλλά εδώ για οικονομία χώρου θα αναφέρουμε κάποιες βασικές, όπως τη δυνατότητα ορισμού από το χρήστη του επιθυμητού επιπέδου έντασης κατά την έναυση καθώς και του ορισμού της μέγιστης επιθυμητής έντασης αναπαραγωγής.\nΑκούσαμε τον ενισχυτή κυρίως ως σύνολο, θεωρώντας ότι αυτός είναι ο βασικός του προορισμός. Τον τροφοδοτήσαμε λοιπόν κυρίως με streams αν και δεν αμελήσαμε να τον χρησιμοποιήσουμε ως καθαρό ενισχυτή σε σύνδεση με εξωτερικές πηγές αλλά και ως προενισχυτή, συνδέοντας στη σχετική έξοδο άλλους τελικούς.\nΟ H120 ως σύνολο:\nΈχοντας δυνατότητα οδήγησης ηχείων με ελάχιστη εμπέδηση 2Ω, είναι ελάχιστα τα ηχεία που μπορεί να τον δυσκολέψουν σε συνηθισμένες οικιακές στάθμες ακρόασης. Και αυτά, σχεδόν στο σύνολό τους, βρίσκονται σε πολύ ψηλότερες κατηγορίες τιμής απ’ τη δική του. Αυτό που μας έκανε την πρώτη ισχυρή εντύπωση είναι ο τρόπος που ο Hegel αποδίδει σε θέματα ταχύτητας, δυναμικών και μεταβατικών. Θα βρούμε σχετικά εύκολα σε αυτή την κατηγορία τιμής ενισχυτές με τη δύναμη του H120 πχ. στα κτυπήματα των κρουστών ή στα crescendi της συμφωνικής ορχήστρας. Όμως αυτό που πολύ δύσκολα θα βρούμε και που κατά τη γνώμη μας τον κάνει μια πραγματικά ξεχωριστή περίπτωση, μαζί με όλη τη σειρά H(xxx) της Hegel και ανεξαρτήτως κατηγορίας τιμής, είναι η εξαίρετη παρουσίαση της κίνησης και της ροής των δυναμικών, σε όλες τις στάθμες. Δεν μιλάμε μόνο για την ακολουθία attack-sustain-decay της κάθε νότας αλλά και για τις μεταβάσεις από στάθμη σε στάθμη, όσο σύνθετο και αν είναι το μουσικό γεγονός και όσο γρήγορα και αν κινείται. Η κίνηση αυτή, μέσα στα όρια της ισχύος του, αποδίδεται με κορυφαίο τρόπο. Μας θυμίζει ένα αγωνιστικό αυτοκίνητο πίστας, του οποίου η ανάρτηση παρακολουθεί τις διακυμάνσεις της επιφάνειας του οδοστρώματος με διαβολεμένη ταχύτητα, προκειμένου να διατηρεί συνεχή την επαφή του ελαστικού με το δρόμο. Αυτό επικοινωνεί στον ακροατή τη μουσική παράσταση με μια αμεσότητα που εμένα προσωπικά μου έκανε μεγάλη εντύπωση, επειδή δεν θυμάμαι να την έχω παρατηρήσει ξανά σε αυτό το βαθμό, ακόμα και σε ακριβότερους ενισχυτές. Οι επιδόσεις του σε αυτό τον τομέα εμπλουτίζουν την εμπειρία ακρόασης όλων ανεξαιρέτως των μουσικών εκτελέσεων, σε οποιοδήποτε ηχητικό σύνολο, ακουστικό, ηλεκτρικό ή μεικτό. Σε φέρνουν σε στενότερη επαφή με την προσπάθεια του μουσικού που παρακολουθείς κάθε στιγμή μέσα στο κομμάτι αυτό χωρίς καθόλου να αγχώνεται ο ακροατής, επειδή η συμπεριφορά του και στις υπόλοιπες ηχητικές παραμέτρους είναι υποδειγματική, αποδεικνύοντας ένα κύκλωμα με πάρα πολλή γνώση και δουλειά πίσω του.\nΠολύ ζωντανός λοιπόν ο H120 και ποτέ σκοτεινός αλλά ούτε και υπερφωτισμένος. Έχει την ισορροπία εκείνη που σε κάνει να νιώθεις με ανακούφιση πως όλα ακούγονται όπως πρέπει. Τα άκρα είναι πολύ εκτεταμένα και άριστα ελεγχόμενα, με φυσικές χροιές και σώματα αλλά χωρίς η παρουσία τους να επιβάλλεται στη μεσαία περιοχή και να την αδειάζει. Βέβαια δεν συμβαίνει ούτε το αντίθετο. Δηλαδή η μεσαία δεν έχει την ιδιαίτερη παρουσία κάποιων, κυρίως λαμπάτων υλοποιήσεων αλλά αυτό για τη Hegel είναι επιλογή και όχι αδυναμία κι εμάς μας βρίσκει σύμφωνους. Για τον H120 οι λέξεις κλειδιά είναι ταχύτητα, ισορροπία και ισοτιμία μεταξύ των περιοχών του φάσματος. Η ανάλυση, επικουρούμενη από τις πολύ χαμηλές παραμορφώσεις και από τη συμπεριφορά του ενισχυτή στα μικροδυναμικά, είναι σε πολύ υψηλό επίπεδο, χωρίς όμως και αυτή να φωνάζει για να τραβήξει την προσοχή σου. Απλά είναι εκεί και το αισθάνεσαι, χωρίς όμως να υπερβάλει. Η στερεοφωνία είναι εξαιρετική και η εικόνα θα βγει και έξω απ’ τα ηχεία όταν η ηχογράφηση το επιτρέπει. Δεν μας ακούστηκε ποτέ λεπτός, στεγνός, αφύσικα αιχμηρός ή ψεύτικος. Δεν θα ωραιοποιήσει κακές ηχογραφήσεις αλλά ούτε και θα τις καταστρέψει.\nΗ έξοδος ακουστικών είναι ακόμη ένα στοιχείο που δεν βρίσκεται εκεί απλώς για να υπάρχει. Αν και συνήθως δεν χρησιμοποιούμε ακουστικά, με ένα οικονομικό αλλά αξιοπρεπές ζευγάρι Shennheiser eH 350 πήραμε εξαιρετικό ήχο, με όλα τα καλά στοιχεία που αναφέραμε πιο πάνω αλλά με ακόμα υψηλότερη ανάλυση. Σημάδι προσοχής σε όλες τις λεπτομέρειες του μηχανήματος αλλά και της εξαιρετικής ποιότητας του DAC και του προενισχυτή.\nΩς DAC / Streamer και προενισχυτής:\nΤέλος, χρησιμοποιώντας την έξοδο προενίσχυσης για να δώσουμε σήμα σε εξωτερικούς τελικούς, διαπιστώσαμε, όπως και με τα ακουστικά, ότι το εσωτερικό DAC και ο προενισχυτής είναι πραγματικά εξαιρετικές μονάδες από μόνες τους, ευθυνόμενες σε πολύ μεγάλο βαθμό για την ηχητική ποιότητα του H120 και ικανές να υποστηρίξουν ένα διευρυμένο σύστημα που θα περιλαμβάνει και άλλες ενισχυτικές μονάδες για ακόμα πιο στιβαρή οδήγηση (οριζόντια διενίσχυση ή κάθετη τριενίσχυση) για οδήγηση πολύ απαιτητικών ηχείων. Ουσιαστικά αποδείχθηκε ότι η Hegel δεν έχει καθόλου άδικο που προτίμησε σε αυτό το επίπεδο να ξεχάσει το υπερυψηλά Bitrates και το DSD, προκειμένου να δώσει τον καλύτερό της εαυτό στο επίπεδο της συντριπτικής πλειοψηφίας του software που θα αναπαραχθεί από τον H120\nΜε σοβαρή ιδιόκτητη τεχνολογία κάτω απ’ το ‘καπό’, προσοχή στη λεπτομέρεια και δυνατότητες ουσίας, που δεν υπάρχουν εκεί απλώς για να γεμίσει η λίστα με τα specs, θα παραμείνει μια εξαιρετική περίπτωση Ενισχυτή-DAC-Streamer στην υπηρεσία του ιδιοκτήτη του για πολλά-πολλά χρόνια. Ότι έχει επάνω του λάμπει και ότι του λείπει … εν τέλει δεν μας έλειψε. Ισχυρή σύσταση ακρόασης στην κατηγορία των ολοκληρωμένων με ψηφιακό μετατροπέα και διασύνδεση μέσω internet.\nAnalog Sources (Αναλογικές πηγές): E.A.T. (European Audio Team) Forte S, Pro-Ject Debut Carbon EVO, Kuzma & Clearaudio (various) κ.α. Phono Stages (Προενισχυτές κεφαλής): VTL, Lejonklou Slipsik 7.1, Musical Fidelity Nu-Vista, Goldmund phono, Pro-Ject Cartridges (Κεφαλές πικάπ): Ortofon 2M Black & 2M Red, Van den Hul THE FROG, Kuzma CAR-50 Digital Sources (Ψηφιακές Πηγές & Μετατροπείς): Primare, RT-Audio Design Orpheus HiRes Battery DAC, Ideon Audio Absolute DAC, Metronome LE DAC Streaming Music Services: Tidal premium, Spotify premium, Preamps (Προενισχυτές): Pass Labs XP-10, Audio Hungary Qualiton APR204 (MM phono), VTL 2.5 & 5.5, E.A.R.-Yoshino Integrated & Power Amplification (Τελικοί/Ολοκληρωμένοι Ενισχυτές): MastersounD Compact 845, Pathos Classic One MkIII edition, Jadis (various), RT-Audio Design Class-A, Musical Fidelity (various),Conrad-Johnson (tube & solid-state) Transports (CD/SACD/File): Musical Fidelity, MusiChi, Foobar2000, Hysolid, various PC-based others Speakers (Ηχεία): Duevel, ProAc Studio & Response series, Kharma CRM 3.2 FE Black Edition, Klipsch Klipschorn, Club-27 Kurt mk2 Signature Kit, Triangle (Various) Cables (Καλωδιώσεις): Nordost ηχείων-interconnect, Oyaide silver interconnects, Esprit Audio ηχείων-interconnects, Nordost USB cables, Alpha Core Goertz Sapphire Silver RCA, Van Den Hul interconnects (RCA) Power Cables (Ρεύματος): IsoTek, Oyaide, Shunyata Research, Nordost Power Conditioning (Φίλτρα AC): Shunyata Research Hydra, Nordost Qv2/Qk1.\nΤιμή Hegel H120:\n2.295,-€ με τηλεχειριστήριο.\nHEGEL H120 Integrated Amplifier HEGEL H120 Integrated Amplifier review HEGEL H120 Integrated Amplifier stepcom\t2021-07-27\nPrevious: Pro-Ject Debut PRO ! What a great offer for the 30th of Pro-Ject Audio!\nNext: Dual: 5-year warranty on Dual 2021 model CS turntables !


Το Όσλο, τα φιορδ και οι καταρράκτες | News\nΤο Όσλο, τα φιορδ και οι καταρράκτες\nΤο Happy Traveller συνεχίζει το ταξίδι του στη Σκανδιναβία και αυτή την εβδομάδα σταθμός του είναι η Νορβηγία!\nΟ Ευτύχης Μπλέτσας ξεκινάει με τρένο για να ανακαλύψει την καταπράσινη χώρα των Βίκινγκς. Η κρουαζιέρα μέσα στο φιόρδ Naeroy, που έχει χαρακτηριστεί μνημείο παγκόσμιας κληρονομιάς από την Unesco, είναι μια από τις απολαυστικές στιγμές του ταξιδιού του.\nΚαι επειδή ο δημιουργός του Happy Traveler είναι πάνω από όλα παιδί, δε θα μπορούσε να μην επισκεφτεί το Μπέργκεν, την παραμυθένια πόλη που αποτέλεσε πηγή έμπνευσης για την διάσημη ταινία Frozen του Disney. H περιπλάνησή όμως δε σταματάει εδώ. Με την παραδοσιακή αμαξοστοιχία Flåmsbana κάνει μια απίθανη βόλτα στα απόκρημνα βουνά της Νορβηγίας και όταν έρχεται το βράδυ, ξεκουράζεται στο φημισμένο χειμερινό θέρετρο Γκολ.\nΤο ταξίδι ολοκληρώνεται κατά την επίσκεψή του στο ήρεμο Όσλο, την πρωτεύουσα της Νορβηγίας, όπου θαυμάζει από κοντά τα εντυπωσιακά πλοία στο μουσείο Vikings και χαλαρώνει κάνοντας βόλτα στο πάρκο Vigeland με τα 212 γλυπτά.


Πως γράφομαι ως συνεργάτης-πελατης χονδρικής;\nAπάντηση:Ακριβώς όπως και όταν γράφεται κάποιος ως απλός πελάτης. Απλά διαλέγουμε την επιλογή Ομάδα Πελατών : Χονδρική.\nΑν θέλουμε να γραφτούμε και ως απλός πελάτης θα πρέπει να φτιάξουμε ένα επιπλέον λογαριασμό, με διαφορετικό email. Κάντε την εγγραφή σας εδώ.\nΕίμαι έμπορος / ελεύθερος επαγγελματίας με αντικείμενο άλλου χώρου, μπορώ να αγοράσω απευθείας από την klotsotiras;\nAπάντηση:. Εάν σας ενδιαφέρει να αγοράσετε klotsotiras προϊόντα θα πρέπει να επικοινωνήσετε μαζί μας. Αν σας ενδιαφέρει να γίνετε συνεργάτης και εμπορεύεστε προϊόντα του χώρου μας, κάνετε εγγραφή ως πελάτης Χονδρικής.\nΠως μπορώ να ξεκινήσω συνεργασία με την klotsotiras;\nAπάντηση: Κανετε εγγραφή ως πελάτης Χονδρικής. Στη συνέχεια θα επικοινωνήσει μαζί σας ο υπεύθυνος, ώστε να κλείσετε ραντεβού και να επισκεφθεί o πωλητής το κατάστημά σας. Μαζί θα συζητήσετε όλες τις λεπτομέρειες της επικείμενης συνεργασίας μας.\nΠοιο είναι το ελάχιστο όριο παραγγελίας για την έναρξη της συνεργασίας με την klotsotiras;\nAπάντηση: Η klotsotiras σε ότι αφορά στην χονδρική πώληση χρειάζεται να έχει επιλεγμένους συνεργάτες στην κάθε περιοχή με μεγάλη προβολή μες στα καταστήματά τους, ώστε να αποδοθεί σωστά η ολοκληρωμένη εικόνα που την κάνει τόσο εμπορική. Επίσης θα θέλαμε να σας ενημερώσουμε ότι η ποσότητα που μπορείτε να παραγγείλετε ανά κωδικό διαφέρει ανάλογα με το μέγεθος και την αξία των προϊόντων σύμφωνα με την εργοστασιακή του συσκευασία.


«Δεν είναι αθώοι: Οι Ναζί στη φυλακή»\nΤο μεγαλύτερο σύνθημα της δεκαετίας, μόλις έγινε τραγούδι!\nΣτις 7 Οκτωβρίου Ελλάδα και Κύπρος περιμένουν με αγωνία την απόφαση της ελληνικής δικαιοσύνης για να δοθεί επιτέλους το τέλος που οφείλει να δοθεί, στην υπόθεση Φύσσα- -η τιμωρία του νεοφασιστικού κινήματος που οφείλεται για το θάνατο του νεαρού ράπερ.\n7 χρόνια μετά το θάνατό του, η ελληνική κοινωνία περιμένει δικαίωση, όχι μόνο για τον θάνατο του Φύσσα αλλά για την ίδια την ύπαρξη των Ναζί στην Ελλάδα, τη δράση τους και την ανοχή της κοινωνίας απέναντι στις διάφορες εγκληματικές τους πράξεις.\nΗ 7η Οκτωβρίου και η επικείμενη απόφαση θα αποτελέσουν μία ιστορική στιγμή δικαίωσης για τα θύματα της Χρυσής Αυγής στην Ελλάδα και φυσικά για τη γυναίκα-σύμβολο αυτού του αγώνα, τη Μάγδα Φύσσα.\nΗ τέχνη, ως αναπόσπαστο κομμάτι της κοινωνίας, οφείλει να παίρνει θέση ενώνοντας τη φωνή της με όσους μάχονται απέναντι σε ό,τι μας απειλεί, εξ ου και το σημαντικότερο σύνθημα της δεκαετίας, «Δεν είναι αθώοι. Όλοι οι Ναζί στη φυλακή», έγινε τραγούδι, οπτικοποιήθηκε και πλέον αποτελεί μια κραυγή αλληλεγγύης προς όλους να ενωθούν στον αγώνα απέναντι στο φασισμό.


Βασιλειάδης: «Να βρούμε μια λύση ώστε...»\nΚυριακή 8 Ιουλίου 2018 21:01\nΠολλά είναι τα φλέγοντα ζητήματα που πρέπει να λύσει ο Γιώργος Βασιλειάδης, ο οποίος προανήγγειλε μεγάλες αλλαγές μέσω του νέου αθλητικού νόμου. Ο υφυπουργός Αθλητισμού αναφέρθηκε στο θέμα της αναδιάρθρωσης, εκφράζοντας την πίστη του ότι θα βρεθεί λύση για το καλό του ελληνικού ποδοσφαίρου, ενώ επανέλαβε την πρόθεσή του για απαγόρευση εισόδου σε όσους οπαδούς εμπλέκονται σε επεισόδια, ελπίζοντας και στη συνεργασία των ομάδων.\nΠαράλληλα, αναφέρθηκε στα γηπεδικά που απασχολούν ομάδες σε διάφορα αθλήματα και στην υπόθεση του Παναθηναϊκού, εξηγώντας ότι είναι διατεθειμένοι να βοηθήσουν τους «πράσινους», στο επίπεδο, όμως, που τους επιτρέπεται.\nΜεταξύ άλλων, αναφέρθηκε και στο Παγκόσμιο Κύπελλο, εκφράζοντας ξεκάθαρα τη στήριξή του στην Εθνική Αγγλίας. Αναλυτικά η συνέντευξή του στο ΑΠΕ-ΜΠΕ:\n-Η Σούπερ Λίγκα όρισε για την ερχόμενη Τετάρτη (11/7) την κρίσιμη συνεδρίασή της με θέμα τη διάρθρωση και την οργάνωση των πρωταθλημάτων της. Προσδοκάτε πως η πρότασή σας με στόχο την οικονομική σταθερότητα και βιωσιμότητα για μια πενταετία θα ληφθεί εν τέλει υπ’ όψη; Θα υιοθετηθεί από τους υπεύθυνους;\n«Οι κινήσεις που έχουμε κάνει για το θέμα της βίας είναι πολλές και σε πολλά επίπεδα. Ήδη, εδώ και 7 μήνες μαζί με την ΟΥΕΦΑ και το Συμβούλιο της Ευρώπης και τους αρμόδιους εισαγγελικούς και αστυνομικούς φορείς της χώρας, δουλεύουμε ένα σχέδιο ώστε να φέρουμε ένα καινούριο πλαίσιο, το οποίο θα είναι λειτουργικό και θα έχει περισσότερα αποτελέσματα. Την ίδια στιγμή, έχουμε πάρει απόφαση να βγει η αστυνομία από τους αγωνιστικούς χώρους και να έχουν οι ΠΑΕ την ευθύνη για τη φύλαξη των γηπέδων. Και η αστυνομία να έχει το ρόλο της έξω από το γήπεδο ή αν χρειαστεί σε άσχημες συνθήκες παρέμβασης εντός, αλλά κάτω από ένα συγκεκριμένο πλαίσιο. Δεν θέλω να βλέπω τη βία αποκομμένη από τα συνολικά κοινωνικά προβλήματα, η βία δεν είναι ένα καθαρά αθλητικό φαινόμενο. Στον αθλητισμό, στον οπαδισμό και στους οργανωμένους φιλάθλους έχει ένα πιο εύκολο περιθώριο δραστηριοποίησης και έκφρασης.\n- Η προγραμματισμένη για τις 12 Ιουλίου σύσκεψη στο υπουργείο με την αρωγή της ΟΥΕΦΑ που προαναγγείλατε στη Βουλή, αφορά στο σχέδιο που δουλεύετε εδώ και 7 μήνες και στο οποίο μόλις αναφερθήκατε;\n«Ακριβώς! Έχουμε ξεκινήσει μια συνεργασία με την ΟΥΕΦΑ, με τους επικεφαλής ασφαλείας της ΟΥΕΦΑ, με το Συμβούλιο της Ευρώπης, με τους επικεφαλής της ελληνικής αστυνομίας και τους αθλητικούς εισαγγελείς, ούτως ώστε, όχι η πεφωτισμένη πολιτική ηγεσία, η άποψή μου είναι ότι αυτά τα χρόνια έχουν περάσει, αλλά οι ειδικοί να ορίσουν ένα πλάνο, το οποίο θα νομοθετήσουμε εμείς. Ένα πλάνο που θα είναι υλοποιήσιμο, δεν θα είναι σκληρό στα λόγια, αλλά ανεφάρμοστο στην πράξη, θα είναι τόσο σκληρό όσο χρειάζεται και το κύριο χαρακτηριστικό του θα είναι να μπορεί να είναι εφαρμόσιμο, ορθολογικό και να έχει αποτελέσματα. Για τον λόγο αυτόν καλέσαμε τους ειδικούς και θα ήθελα να εξάρω τη βοήθεια της ΟΥΕΦΑ, η οποία έρχεται αφιλοκερδώς με τους τεχνικούς συμβούλους της σε κορυφαίο επίπεδο. Έχουμε κάνει μία εξαιρετική δουλειά και συνεργασία, ώστε να μπορέσουμε να... γυρίσουμε σελίδα!»\n««Γι’ αυτό ακριβώς προσπαθούμε να ξεδιαλύνουμε το πλαίσιο, ο καθένας να έχει συγκεκριμένο πεδίο ευθύνης και κυρίως αυτό που προσπαθούμε είναι να μην πολιτικοποιούμε το ποδόσφαιρο. Κάθε παρέμβαση που γίνεται εντάσσεται στο πλαίσιο δημιουργίας ενός σύγχρονου θεσμικού πλαισίου. Παρά τα όσα λέγονται και γράφονται για προφανείς πολιτικούς λόγους. Αυτό η κυβέρνηση το προσπαθεί, αλλά φοβάμαι ότι πολλές φορές οι ποδοσφαιρικοί παράγοντες δεν τον προσπαθούν, πολιτικολογώντας ή ακόμα χειρότερα προσπαθώντας να δώσουν σε οτιδήποτε, πολιτική χροιά, αξιοποιώντας τη λαό φιλία και τη δύναμη του αθλήματος. Αλλά αυτή τη στιγμή δεν έχει νόημα να ρίξουμε λάδι στη φωτιά, αυτή τη στιγμή πρέπει να βρούμε λύσεις σε συγκεκριμένα ζητήματα, αυτή τη στιγμή πρέπει να αναδιαρθρώσουμε, να αλλάξουμε τη ρότα του ελληνικού ποδοσφαίρου. Το έχει ανάγκη και το ποδόσφαιρο και η κοινωνία, το έχει ανάγκη και η οικονομία για να είμαστε ειλικρινείς!»\n«Δεν είμαι αντικειμενικός. Η ομάδα που υποστήριζα από μικρό παιδί είναι η εθνική ομάδα της χώρας που ανακάλυψε το άθλημα. Δεν θα μπορούσα να είμαι τίποτε άλλο από Εθνική Αγγλίας! Επομένως κρατάμε πάντοτε μικρό καλάθι, αλλά φέτος φαίνεται ότι ίσως έχουμε ελπίδες να χαμογελάσουμε!»\n15 Φεβρουαρίου 2019 17:11\nΑποφασισμένη για νίκη στο ντέρμπι με τον Ολυμπιακό την Κυριακή (17/2) είναι η ΑΕΚ, καθώς ο Μανόλο Χιμένεθ χαρακτήρισε το ματς «τελικό». Ο ...\nΑρέσει στον Πανιώνιο ο Σουντουρά\nΠολύ καλή σεζόν πραγματοποιεί ο Ουσμάν Σουντουρά και αυτό δεν έχει περάσει απαρατήρητο. Ο άσος του Απόλλωνα Πόντου έχει τραβήξει το ενδιαφ...\nΤο προχωράει για Πόνσε η ΑΕΚ\nΣε μια από τις προτεραιότητες της ΑΕΚ έχει εξελιχθεί η υπόθεση της παραμονής του Εζεκιελ Πόνσε. Η Ένωση έχει ξεκινήσει ήδη τις διαδικασίες...\nΠροετοιμασίας συνέχεια για την Ξάνθη\n14 Φεβρουαρίου 2019 15:30\nΤην προετοιμασία της για το παιχνίδι της Κυριακής με αντίπαλο την ΑΕΛ στην Λάρισα για την 21η αγωνιστική της Super League, συνέχισε σήμερα...\nΜίχελ: «Αρκετά μπροστά ο ΠΑΟΚ»\n14 Φεβρουαρίου 2019 14:15\nΣυνέντευξη στην εφημερίδα Live Sport έδωσε ο πρώην τεχνικός διευθυντής του ΠΑΟΚ, Λούμπος Μίχελ. Ο κ. Μίχελ ανέφερε ότι ο ΠΑΟΚ είναι αρκετά...\nΤο τηλεοπτικό πρόγραμμα της 21ης αγωνιστικής\n14 Φεβρουαρίου 2019 13:00\nΣυνεχίζεται η αγωνιστική δράση στη Super League, το τριήμερο 16, 17 και 18 Φεβρουαρίου με την διεξαγωγή των αναμετρήσεων της 21ης αγωνιστι...


eviatoday.news: "Πράσινη" και αντι-νεοφιλελεύθερη η μετά -Μέρκελ εποχή στην Ευρώπη\n"Πράσινη" και αντι-νεοφιλελεύθερη η μετά -Μέρκελ εποχή στην Ευρώπη\n«Η δημοκρατία χρειάζεται την αλλαγή και θέλω να είμαι υποψήφια για την ανανέωση, όταν άλλοι είναι υποψήφιοι για να διατηρήσουν το σημερινό status quo», ηταν τα πρώτα λόγια της Ανναλένα Μπέρμποκ ,μετά την ανακήρυξή της σε υποψήφια των Πρασίνων για τη Γερμανική καγκελαρία, που δίνουν και το στίγμα της αναμέτρησης για τις ομοσπονδιακές εκλογές της 26ης Σεπτεμβρίου.\nΜια αναμέτρηση που φυσικά και δεν αφορά μόνο τη Γερμανία, αλλά ολόκληρη την Ευρώπη. Με δεδομένη την επιρροή του Βερολίνου στο ευρωπαϊκό γίγνεσθαι , οι περισσότεροι Ευρωπαίοι πολίτες ελπίζουν άλλωστε να μπει τέλος στην 16χρονη ηγεμονία των Γερμανών Χριστιανοδημοκρατών στην ΕΕ. Μια πολιτική που δυστυχώς μόνο δεινά απέφερε, ενισχύοντας τις διαλυτικές τάσεις στην ΕΕ. Η Ευρώπη θέλει επειγόντως να αναπνεύσει από την "Μερκελική" πολιτική της σκληρής λιτότητας, των μνημονίων και του εξουθενωτικού ζουρλομανδύα του Συμφώνου Σταθερότητας και το ερώτημα είναι; Θα είναι η 40χρονη Ανναλένα Μπέρμποκ η διάδοχος της Ανγκελα Μέρκελ; Και αν ναι, σε ποια κατεύθυνση θα κινηθεί; «Αν οι δημοσιονομικοί κανόνες είναι πολύ αυστηροί, δεν έχουν νόημα να αποτρέψουν αυτό που απαιτείται πολιτικά, άρα πρέπει να αλλάξουν», τόνισε η Μπέρμποκ σε άρθρο που υπέγραψε από κοινού με τον συμπρόεδρο των Πρασίνων Ρόμπερτ Χαμπεκ στην Frankfurter Allgemeine Zeitung. Όλα αυτά θα κριθούν στην πορεία φυσικά, αλλά το σίγουρο είναι ,κατ` αρχήν, ότι μια Πράσινη καγκελάριος μέχρι χθες φάνταζε όνειρο θερινής νυκτός. Και μάλιστα μια ηλικιακά νεότερη υποψήφια καγκελάριος στην ιστορία της χώρας. Για πρώτη φορά άλλωστε οι Πράσινοι κατεβαίνουν στις εκλογές με υποψήφιο για την Καγκελαρία. Και όπως φαίνεται οι Γερμανοί πολίτες το επικροτούν, αν κρίνουμε από τις δημοσκοπήσεις , τουλάχιστον.\nΟι Πράσινοι θα κέρδιζαν την πρώτη θέση αν διεξάγονταν σήμερα εκλογές στη Γερμανία , σύμφωνα με δημοσκόπηση του ινστιτούτου Forsa, που δείχνει ταυτόχρονα , κατάρρευση των Χριστιανοδημοκρατών.\nΜετά την ανακοίνωση της υποψηφιότητας Μπέρμποκ ,οι Πράσινοι εκτοξεύτηκαν στην πρώτη θέση με 28% , αυξάνοντας το ποσοστό τους κατά πέντε ποσοστιαίες μονάδες σε σχέση με ανάλογη έρευνα της 13ης Απριλίου. Το μεγάλο ζήτημα που απασχολεί την κοινή γνώμη και στη Γερμανία είναι η κρίση του κορονοϊού και οι συνέπειές της. Με τους Χριστιανοδημοκράτες να έχουν αποτύχει πλήρως και τους συγκυβερνώντες Σοσιαλδημοκράτες να μοιράζονται αντικειμενικά την ευθύνη, οι ψηφοφόροι στρέφονται πλέον στην μοναδική εναλλακτική που έχει απομείνει.\nΚαταρρέουν οι Χριστιανοδημοκράτες\nΔεν είναι τυχαίο το γεγονός ότι η Ένωση Χριστιανοδημοκρατών/Χριστιανοκοινωνιστών (CDU/CSU) χάνει επτά ποσοστιαίες μονάδες και υποχωρεί από 28% στο 21% . Το ίδιο φαινόμενο θα αντιμετωπίσουν άλλωστε όλα τα κυβερνητικά κόμματα που απέτυχαν στη δοκιμασία της πανδημίας. Η Ενωση CDU/CSU ,επιλέγοντας όμως και τον 60χρονο «μερκελιστή»,αλλά «άχρωμο και βαρετό», Αρμιν Λάσετ ως υποψήφιο για την καγκελαρία , είναι σαν να ρίχνει από τώρα λευκή πετσέτα στο ριγκ της εκλογικής μάχης. «Η Ενωση συσπειρώνεται γύρω από έναν αδύναμο άνθρωπο» γράφει η ιταλική HuffPost. Δεν είναι τυχαίο που μόλις το 32% των ερωτηθέντων στη δημοσκόπηση του ινστιτούτου Forsa θεωρεί καλή την επιλογή Λάσετ ως υποψηφίου . Το 47% θα προτιμούσε ως υποψήφιο της Ενωσης τον 52χρονο Βαυαρό πρωθυπουργό Μάρκους Ζέντερ, ο οποίος παρά τις δήθεν διαμαρτυρίες του, έκανε πίσω. Γιατί κατάλαβε ότι και το ίδιο το «βαθύ σύστημα» ευνοεί πλέον μια αλλαγή στην καγκελαρία για λόγους που έχουν να κάνουν με την νέα κατάσταση που διαμορφώνεται παγκοσμίως ιδιαίτερα μετά την εκλογή του Τζο Μπάιντεν στην αμερικανική προεδρία. «Ο Λάσετ δεν μπορεί να ενώσει το κόμμα και ενώ απομένουν μόλις πέντε μήνες πριν τις εκλογές ,δεν υπάρχει κανένα εκλογικό πρόγραμμα, ούτε καν ευφορία μεταξύ των οπαδών» γράφει η εφημερίδα Handelsblatt, που παραδοσιακά εκπροσωπεί την γερμανική οικονομική ελίτ. Σημειώνει μάλιστα με έμφαση ότι τα τρία τέταρτα των πολιτών (74%),δεν πιστεύουν ότι τα χαμηλά ποσοστά των δημοσκοπήσεων για τον Λάσετ και την Ένωση θα βελτιωθούν σημαντικά έως την ημέρα των εκλογών τον Σεπτέμβριο».\nΤο σίγουρο είναι ότι «μετά την αποχώρηση της Άνγκελα Μέρκελ , η Καγκελαρία θα παραμένει στα χέρια των γυναικών» γράφει η Aachener Zeitung και προσθέτει: «Αυτή η προοπτική είναι ρεαλιστική από την περασμένη Δευτέρα και είναι δελεαστική για πολλούς ανθρώπους εκτός των Πρασίνων. Και τώρα γίνεται ακόμη πιο ελκυστική για τους περισσότερους οπαδούς του CDU και της CSU» τονίζει η γερμανική εφημερίδα. «Συνολικά, οι Πράσινοι έχουν γίνει μέρος του ιστού της γερμανικής κοινωνίας. Απευθύνονται όχι μόνο στην παραδοσιακή αριστερή βάση τους,αλλά και στους κεντρώους ψηφοφόρους που νοιάζονται για το περιβάλλον και έχουν κουραστεί από τους Χριστιανοδημοκράτες », λέει ο Κάρλ Αρζχάιμερ, καθηγητής Πολιτικών Επιστημών στο Πανεπιστήμιο του Μάιντς.\nΚυβέρνηση «φωτεινού σηματοδότη»\nΦαίνεται πλέον ότι και το ισχυρότερο τμήμα της γερμανικής οικονομικής ελίτ αποδέχεται , έστω και αναγκαστικά , εγκαταλείπει τους Χριστιανοδημοκράτες στην τύχη τους και προσανατολίζεται πλέον σε μια νέα κυβέρνηση με τους Πράσινους στο επίκεντρο. Μια κυβέρνηση Πρασίνων, Σοσιαλδημοκρατών (SPD) και Ελευθέρων Δημοκρατών (FDP) με τη στήριξη ακόμη και της Αριστεράς. Η επονομαζόμενη κυβέρνηση «φωτεινού σηματοδότη» από το πράσινο, το κόκκινο του SPD και το πορτοκαλί του FDP, η οποία θα συγκέντρωνε ισχυρή πλειοψηφία άνω του 53% ,όπως εκτιμά "Frankfurter Rundschau". Η γερμανική εφημερίδα αποκλείει μάλιστα το ενδεχόμενο σύμπραξης των Πρασίνων με τους Χριστιανοδημοκράτες , όπως ελπίζουν κάποιοι κύκλοι: «Ο συνδυασμός μαύρου( CDU/CSU) και πράσινου στην ομοσπονδιακή κυβέρνηση δεν μπορεί να είναι επιλογή. Επειδή αυτό θα σήμαινε για τους Πράσινους ότι έχουν ένα καλό σχέδιο, αλλά δεν το πιστεύουν πραγματικά» γράφει η Frankfurter Rundschau και προσθέτει: «Τα τεράστια προβλήματα - κλιματική αλλαγή, πανδημία και οι συνέπειές της, η αυξανόμενη κοινωνική ανισότητα, η εξάπλωση του δεξιού εξτρεμισμού-μπορούν να αντιμετωπιστούν μόνο από φρέσκα πρόσωπα με καθαρό προφίλ»!\nΚαι η υποψήφια των Πρασίνων «έχει περισσότερο αέρα στα πανιά της, ενώ ο υποψήφιος της Ενωσης έχει ήδη φθαρεί από τον εσωκομματικό αγώνα, και ο υποψήφιος του SPD, Ολαφ Σολτς έχει ένα κόμμα για ανοικοδόμηση» γράφει χαρακτηριστικά η Haffpost στην ιταλική της έκδοση.\nΜητέρα δύο μικρών παιδιών ,η Ανναλένα Μπέρμποκ θα μπορούσε επίσης να παρομοιαστεί με την Γιάσιντα Αρντερν, την συμπονετική και πανίσχυρη πρωθυπουργό της Νέας Ζηλανδίας. Είναι μια νεαρή γυναίκα που μπορεί να κατανοήσει προσωπικά τις καθημερινές ανάγκες των οικογενειών με μικρά παιδιά και να μετουσιώσει σε πολιτική τα προβλήματά τους.\nΜε σπουδές στα νομικά ,αλλά Πρώην πρωταθλήτρια στο τραμπολίνο (τρεις φορές χάλκινο μετάλλιο στα γερμανικά πρωταθλήματα), η Ανναλένα Μπέρμποκ εντάχθηκε στους Πράσινους το 2005- τη χρονιά που το κόμμα της επέστρεψε στην αντιπολίτευση μετά από επτά χρόνια στην κυβέρνηση υπό τον σοσιαλδημοκράτη καγκελάριο Γκέρχαρντ Σρέντερ και με υπουργό Εξωτερικών τον «Πράσινο» Γιόσκα Φίσερ.\nΗ άνοδός της στο κόμμα ήταν πολύ γρήγορη , το 2013 εξελέγη για πρώτη φορά βουλευτής και τον Ιανουάριο του 2018 συμπρόεδρος των Πρασίνων μαζί με τον Ρόμπερτ Χάμπεκ. Αν και δεν έχει κυβερνητική εμπειρία, έχοντας θητεύσει επί πολλά χρόνια ως βοηθός ευρωβουλευτή στο Ευρωπαικό Κοινοβούλιο έχει βαθιά γνώση των ευρωπαϊκών θεμάτων .\nΚοινή γραμμή με τον Μπάιντεν\nΦυσικά, και με την Μπέρμποκ καγκελάριο «δεν θα υπάρξουν κατολισθήσεις ή εκπλήξεις στη στάση της Γερμανίας απέναντι στο ευρωπαϊκό οικοδόμημα, για μια πιο ενωμένη και ισχυρότερη Ευρώπη» τονίζει η HuffPost. Θα αλλάξει όμως ο δρόμος, η πορεία προς αυτή την κατεύθυνση. «Είμαι βαθιά πεπεισμένη ότι η χώρα και η Ευρώπη χρειάζονται ένα νέο ξεκίνημα» τόνισε η Μπέρμποκ στην πρώτη τηλεοπτική της συνέντευξη ως υποψήφια καγκελάριος. Όσον αφορά την εξωτερική πολιτική, οι Πράσινοι αναμένεται να εξισορροπήσουν τις δεσμεύσεις ανάμεσα στην οικονομία και τα ανθρώπινα δικαιώματα. Προτείνουν μάλιστα μια πιο παρεμβατική προσέγγιση από την Μέρκελ, η οποία είχε δώσει προτεραιότητα μόνο στη συνεχή πρόσβαση των γερμανικών εταιρειών στις εξαγωγικές αγορές.\nΔεν δίστασε μάλιστα να επικρίνει τον Τούρκο πρόεδρο Ερντογάν για την αυταρχική του πολιτική, ιδιαίτερα απέναντι στα δικαιώματα των γυναικών. «Το ζήτημα των δικαιωμάτων των γυναικών είναι πάντα ζήτημα δημοκρατίας και κράτους δικαίου» τόνισε χαρακτηριστικά, χαρακτηρίζοντας «παράλογο» τον τρόπο που αντιμετωπίστηκε ο Πρόεδρος της Ευρωπαϊκής Επιτροπής, Ούρσουλα φον ντερ Λάιεν κατά την επίσκεψή της στην Αγκυρα. «Υπάρχουν πολλές αυταρχικές εξουσίες σε όλο τον κόσμο» πρόσθεσε η υποψήφια των Πρασίνων. Εκφράζοντας επίσης την αντίθεσή της στην εσωτερική πολιτική του Ρώσου προέδρου Πούτιν . Οι Γερμανοί Πράσινοι έχουν ταχθεί άλλωστε και κατά της κατασκευής του αγωγού φυσικού αερίου Nord Stream 2 από τη Ρωσία στη Γερμανία, γεγονός που έχει γίνει δεκτό με ικανοποίηση στις Ηνωμένες Πολιτείες. Σύμφωνα με ανάλυση του BBC «η Μπέρμποκ έχει εστιάσει ένα σημαντικό μέρος της πολιτικής της ενέργειας στις διεθνείς υποθέσεις, ακολουθώντας μια κεντρική γραμμή στην άμυνα και πιέζει για μια ισχυρότερη κοινή εξωτερική πολιτική της ΕΕ. «Εάν αποτύχει η φωνή της Γερμανίας στην εξωτερική πολιτική - είτε πρόκειται για τις εντάσεις στην Ουκρανία είτε για τη στάση απέναντι στη Ρωσία, ή για το έργο Nord Stream 2 - τότε η Ευρώπη θα καταστραφεί", τόνισε χαρακτηριστικά . Αν και οι Πράσινοι έχουν εγκαταλείψει προηγούμενες αντιρρήσεις για ένταξη στο ΝΑΤΟ, θέλουν να τερματιστεί η «συμφωνία πυρηνικής ανταλλαγής», σύμφωνα με την οποία ορισμένα αμερικανικά πυρηνικά όπλα εξακολουθούν να αποθηκεύονται στο γερμανικό έδαφος.\nΗ Ανναλένα Μπέρμποκ βλέπει την προεδρία Μπάιντεν ως «ευκαιρία να ανοίξει ένα νέο κεφάλαιο» στις σχέσεις της ΕΕ με τις ΗΠΑ. Σε συνέντευξή της στην DW τον Ιανουάριο , η Μπέρμποκ είχε εκφράσει την ικανοποίησή της για την απόφαση του νέου προέδρου των Ηνωμένων Πολιτειών. Τζο Μπάιντεν για την επιστροφή της Ουάσιγκτον στη συμφωνία του Παρισιού για το κλίμα. Όπως είπε, «πρέπει τώρα να διατυπώσουμε τις δικές μας προτάσεις για μια ευρωπαϊκή διατλαντική Πράσινη Συμφωνία». Είναι καιρός άλλωστε η αντι -νεοφιλελεύθερη γραμμή του Τζο Μπάιντεν να περάσει τον Ατλαντικό και να κυριαρχήσει και στην Ευρώπη.


Βασίλης Ευταξόπουλος: «Δεν θυμάμαι πόσες φορές επαναλάβαμε εκείνη τη σκηνή στα Εγκλήματα» - FanariPress\nΑρχική Gossip Βασίλης Ευταξόπουλος: «Δεν θυμάμαι πόσες φορές επαναλάβαμε εκείνη τη σκηνή στα Εγκλήματα»\nΒασίλης Ευταξόπουλος: «Δεν θυμάμαι πόσες φορές επαναλάβαμε εκείνη τη σκηνή στα Εγκλήματα»\nΣτην εποχή των θρυλικών Εγκλημάτων γύρισε ο ηθοποιός Βασίλης Ευταξόπουλος μιλώντας στο Λοιπόν και τον δημοσιογράφο Θάνο Θάνο. Ο δημοφιλής καλλιτέχνης αναφέρθηκε σε όσα θυμάται με αγάπη από την περίοδο των γυρισμάτων.\nΠερίγραψέ μου το κλίμα των γυρισμάτων από «Τα Εγκλήματα».\nΤο κλίμα των γυρισμάτων ήταν σαν να βρισκόμαστε κάθε μέρα σε μία γιορτή. Θυμάμαι ότι είχα απεριόριστη χαρά κάθε φορά που πήγαινα σε γύρισμα. Στα παρασκήνια που μας έβαφαν και μας έντυναν, δεν μπορούσαμε να σταματήσουμε να γελάμε με όλα τα παιδιά. Οι περισσότεροι ηθοποιοί ήμασταν μαζί στις δραματικές σχολές. Άνθρωποι της ίδιας γενιάς, της ίδιας αισθητικής και νοοτροπίας. Στην αρχή με φώναξαν για ελάχιστα επεισόδια και στην πορεία τους άρεσα και έμεινα κι έτσι προέκυψε και το ειδύλλιο στη σειρά με την «Κορίνα» (Μαρία Καβογιάννη).\nΤι θυμάσαι έντονα από τα γυρίσματα;\nΔεν θα ξεχάσω ποτέ το γέλιο που κάναμε με τη Μαρία Καβογιάννη, σε μια σκηνή που με έγδυνε και πετούσε τα γυαλιά μου στον καναπέ. Γελούσαμε όχι μόνο στις πρόβες, αλλά ακόμα και στη λήψη. Δεν θυμάμαι πόσες φορές επαναλάβαμε τη σκηνή, αλλά ήταν παρά πολλές. Επίσης, για να γυρίσουμε τη σκηνή με τη βάρκα που πνιγόμαστε ανοιχτά της Σύρου, πήγαμε στο Λαύριο. Ως γνωστόν, εγώ ήθελα να βουτήξω κατευθείαν. Μας είχαν βάλει και βαρίδια στα πόδια. Η Υρώ Μανέ και η Μαρία Καβογιάννη ήταν αυτές που φοβούνταν περισσότερο από όλους. Από την τρέλα μου να βουτήξω, εγώ μπήκα στη θάλασσα και παραλίγο να πνιγώ (γέλια). Οι κοπέλες είχαν τρομοκρατηθεί. Κι όταν μπήκε, νομίζω η Μαρία, κρατούσε τη μύτη της, αλλά δεν βουτούσε στο νερό. Ήρθε λοιπόν ένας δύτης και την τράβηξε προς τα κάτω για να φανεί ότι πνίγεται και να γυριστεί η σκηνή. Όλα τα γυρίσματα των «Εγκλημάτων» ήταν ένα πανηγύρι. Τα γυρίσματα μπορεί να διαρκούσαν από πολύ νωρίς το πρωί, έως και αργά το βράδυ, όπως το γύρισμα με το τέλος του κόσμου το 2000. Αλλά ήταν τόσο ωραίο το κλίμα με το συνεργείο και όλα τα παιδιά, που το διασκεδάζαμε.\nΠροηγούμενο άρθροΓιώργος Αγγελόπουλος: «Σε καμία περίπτωση δεν θα μπορούσα να είμαι ο Bachelor»\nΕπόμενο άρθρο«Και ας μην το παραδέχονται στο κανάλι του Αμαρουσίου»\nΣυγκλονίζει η Δήμητρα Κατσαφάδου: «Με αποκλήρωσαν για να με τιμωρήσουν – Ήμουν ολομόναχη – Περιμένω να υιοθετήσω ένα κοριτσάκι»\nΜυριέλλα Κουρεντή – Γιάννης Χατζηγεωργίου: Αποχώρησαν από τις παραστάσεις τους για να πάνε στο Survivor; Η σκληρή τοποθέτηση Μπιμπίλα\nΒίκυ Κάβουρα: «Ξαφνικά ένα βράδυ άλλαξε το οικονομικό. Δεν θα έφευγα αν δεν ήταν προσβολή το ποσό που μου πρότειναν και τρόπος που μου...\nΆνθιμος Ανανιάδης για Κώστα Βουτσά: «Ήταν ο καλύτερος μου φίλος» (video)


ΣΟΚ !!! ΕΡΧΕΤΑΙ ΚΟΥΡΕΜΑ ΚΑΤΑΘΕΣΕΩΝ ΜΕ ΟΔΗΓΙΕΣ ΔΝΤ !!! Ο ΣΩΖΩΝ ΕΑΥΤΩ ΣΩΘΗΤΩ !!! - Κατοχικά Νεα\nΔιαβάστε όλες τις εξαιρέσεις στην ΟΜΑΔΙΚΗ ΑΓΩΓΗ ΤΟΥ ΚΙΝΗΜΑΤΟΣ ΥΠΕΡΒΑΣΗ ΚΑΤΑ ΤΩΝ ΤΡΑΠΕΖΩΝ, Κεφάλαιο 3.Α, Σελ. 220-224 !!!\nΟδηγίες για το πως θα γίνει ένα… ασφαλές bail in (ΚΟΥΡΕΜΑ ΚΑΤΑΘΕΣΕΩΝ) σε τράπεζες χωρίς να κινδυνεύσει το σύστημα, δίνει το Διεθνές Νομισματικό Ταμείο στην τελευταία ανάλυση του για τον τρόπο αναδιάρθρωσης του τραπεζικού συστήματος.\nΟι οικονομικές ομάδες πρέπει να φέρουν επαρκή αντισταθμίσματα ώστε να διασφαλιστεί ότι το bail – in δεν είναι μόνο νομικά εφικτό, αλλά και αξιόπιστο ως πολιτική επιλογή.\n– Ορισμός των αξιώσεων που θα μπορούσαν να θεωρηθούν ως εγγυημένες, ώστε να περιοριστούν οι κίνδυνοι που μπορεί να προκύψουν με την επιβολή ζημιών σε ανασφάλιστους καταθέσετες, διατραπεζικά δάνεια, ή άλλες επιλεγμένες υποχρεώσεις.\n– Οι υποχρεώσεις που απαιτούνται για να διασφαλιστεί ότι η υποχρεωτική αναδιάρθρωση χρέους θα είναι επαρκής για την αναδιάρθρωση των ιδρυμάτων που αντιμετωπίζουν δυσκολίες με μεθοδευμένο τρόπο, ενδεχομένως να προκαλεί ανησυχίες για τη φερεγγυότητα του αντισυμβαλλομένου στους βραχυπρόθεσμες πιστωτές.\n– Οι απώλειες που δημιουργούνται και ο βαθμός απορρόφησης ζημιών των υποχρεώσεων εντός της δομής ενός ομίλου μπορεί να περιπλέξει την αναδιάρθρωση των διασυνοριακών τραπεζών.\n– Η κατάλληλη βάση επενδυτών ώστε να αποφευχθούν οι κοινωνικά ανεπιθύμητες συνέπειες, μπορεί να είναι κρίσιμη για την αξιοπιστία των bail-in.\n– Η ενιαία προσέγγιση σε όλον τον κόσμο. Μερικές χώρες έχουν περιορίσει την εφαρμογή της υποχρεωτικής αναδιάρθρωσης του χρέους στις συστημικές τράπεζες (π.χ. οι Ηνωμένες Πολιτείες), ενώ άλλες χώρες σχεδιάζουν την εφαρμογή των απαιτήσεων ευρύτερα (π.χ., η Ευρωπαϊκή Ένωση).\n– Η διαφάνεια στους ισολογισμούς των τραπεζών είναι επίσης σημαντική για τη δίκαιη τιμολόγηση του κινδύνου από την αγορά.\n13 thoughts on “ΣΟΚ !!! ΕΡΧΕΤΑΙ ΚΟΥΡΕΜΑ ΚΑΤΑΘΕΣΕΩΝ ΜΕ ΟΔΗΓΙΕΣ ΔΝΤ !!! Ο ΣΩΖΩΝ ΕΑΥΤΩ ΣΩΘΗΤΩ !!!”\n30 Ιουνίου 2014 at 19:56\nΧαιρομαι! Δεν εχω καταθεσεις.\n30 Ιουνίου 2014 at 20:02\nα ναχαθητε παλιοψευτες που μας λετε οτι μπαινει ο λυκος στο μαντρι και ολο δεν μπαινει .οταν θα μπει εμεις θα πινουμε φραπε..\n30 Ιουνίου 2014 at 20:50\nΌταν δημοσιεύονται ειδήσεις περί αυξησης των καταθέσεων των Ελλήνων, σε αυτά τα μαύρα χρόνια της ύφεσης, τι περιμένατε να κάνουν οι δανειστές;\nΤο μόνο που θα κάνουν τώρα που τους άνοιξε η όρεξη με αυτές τις ειδήσεις, είναι να αρπάξουν τις ελληνικές καταθέσεις έναντι του χρέους.\nΗ απορία είναι γιατί οι Έλληνες συνεχίζουν να καταθέτουν τις οικονομίες τους και δεν φοβούνταιτα αιχμηρά δόντια των δανειστών; Χαράς στο κουράγιο τους!\n30 Ιουνίου 2014 at 21:40\nΓιατί φορβούνται να έχουν τα λεφτά στο σπίτι, με όλους αυτούς που μπαίνουν στα σπίτια\n30 Ιουνίου 2014 at 22:12\nΟΙ ΤΟΚΟΓΛΥΦΟΙ ΤΟΥ 4ΟΥ ΡΑΙΧ ΕΧΟΥΝ ΤΡΕΛΛΑΘΕΙ ΤΕΛΕΙΩΣ. ΔΕΝ ΞΕΡΟΥΝΕ ΟΤΙ ΣΤΗΝ ΕΛΛΑΔΑ ΔΕΝ ΥΠΑΡΧΟΥΝ ΠΙΑ ΛΕΦΤΑ?\nΠΟΥ ΤΙΣ ΕΙΔΑΝΕ ΤΙΣ ΚΑΤΑΘΕΣΕΙΣ?\n30 Ιουνίου 2014 at 22:46\nΜωρε έννοια σου και ακόμα υπάρχουν παραδες. Κατσε να τελειώσουν κι αυτοί να αρχίσει κανονικά το γλέντι μετά\n30 Ιουνίου 2014 at 23:35\nΟταν χαθουν οι καταθεσουλες μας ισως αλλαξει κι ο τροπος που ψηφιζουμε….ΜΑΚΑΡΙ ΛΟΙΠΟΝ.\n30 Ιουνίου 2014 at 22:52\nΜε κάλυψες απόλυτα. Ακριβώς το ίδιο σκέφτομαι και γω. Ας χαθούν όλα μπας και αλλάξουμε μυαλά. Τέλος ο δηθενισμος τέλος η μαγκιά πολλών με φράγκα άλλων. Αν έρθει ο απόλυτος πάτος ε ναι μετά θα αλλάξουμε μυαλά θέλουμε δεν θέλουμε ως έθνος. Τελικά αυτό δείχνει να ναι ο μόνος τρόπος να στρωσουμε χαρακτήρα\n30 Ιουνίου 2014 at 23:33\nΕχετε απολυτο δικιο, αλλα να ξερετε οτι αυτο ΕΠΡΕΠΕ να γινει το 2009.\nΤωρα αυτοι μετ πολλα τ εξασφαλισανε, και θα κοηρεψουν τις γριουλες με τα 3 – 4 χιλιαρικα\n1 Ιουλίου 2014 at 10:17\nΒολεμένοι Νεοτσιφτετέλληνες, πλυθείτε, έρχονται…\n1 Ιουλίου 2014 at 06:02\nΠαιδιά τις προάλλες που έκανα ενημέρωση στο βιβλιάριο ειχα3,70 ευρώ. Μετά το κούρεμα πόσο θα μείνει;\n1 Ιουλίου 2014 at 07:18\nΤΟ ΜΑΚΡΥ [ ΤΕΡΟ ] ΑΠΟ ΤΑ ΤΡΙΑ…ΓΙΑΝΝΗΣ-ΚΟΖΑΝΗ\n1 Ιουλίου 2014 at 13:34


Συγχαρητήρια επιστολή του Εμπορικού Συλλόγου Ρόδου προς τον κ. Ιωάννη Παππά - Δημοκρατική της Ρόδου\nΣυγχαρητήρια επιστολή του Εμπορικού Συλλόγου Ρόδου προς τον κ. Ιωάννη Παππά\nΟ Εμπορικός Σύλλογος Ρόδου απέστειλε σήμερα την παρακάτω συγχαρητήρια επιστολή προς τον κ. Ιωάννη Παππά, Βουλευτή Δωδεκανήσου.\nΡόδος 9 Ιουλίου 2019\nΤα μέλη του Διοικητικού Συμβουλίου του Εμπορικού Συλλόγου Ρόδου και εγώ προσωπικά, σας εκφράζουμε τα Θερμότατα μας Συγχαρητήρια, για την εκλογή σας ως Βουλευτής του Νομού Δωδεκανήσου.\nΣυγχαρητήρια επιστολή του Εμπορικού Συλλόγου Ρόδου προς τον κ. Βασίλη Υψηλάντη Ο Εμπορικός Σύλλογος Ρόδου απέστειλε σήμερα την παρακάτω συγχαρητήρια επιστολή προς τον…


zoornalistas: Ο μύκητας της εθελοτυφλίας\nΟι στίχοι ήρθαν υπερρεαλιστικώς αυτόματα στο μυαλό μου, ίσως επειδή μου φαίνεται ότι ταιριάζουν γάντι στην επικαιρότητα: «Μύκονος / Μυκήναι / μύκητες / τρεις / λέξεις / όμως / δυο / μόνο / φτερά». Είναι η αρχή του ποιήματος «Γυψ και φρουρά» του Νίκου Εγγονόπουλου, της συλλογής «Τα κλειδοκύμβαλα της σιωπής» (1939). Τους..\nστίχους που ακολουθούν την εναρκτήρια εννεάδα δεν τους θυμόμουν βέβαια. Το μνημονικό δουλεύει καλύτερα αν έχει να κρατηθεί από το μέτρο και τη ρίμα.\nΞαναδιάβασα το ποίημα, αλλά και το εξαιρετικό δοκίμιο της Αλεξάνδρας Σαμουήλ «Νίκος Εγγονόπουλος, Ο μυστικός φοίνιξ» (περ. «Κονδυλοφόρος», τχ. 17, 2019). Τα πολλά κλειδιά που παρέχει στον αναγνώστη η μελετήτρια αποκαλύπτουν το πλούσιο νόημα του ποιήματος. Επιτείνεται έτσι η θλίψη που ακόμα προξενεί η ανάμνηση όσων θλιβερών, τάχα σατιρικών, είχαν γραφτεί εναντίον του Εγγονόπουλου και του Εμπειρίκου στα πρώτα χρόνια του υπερρεαλισμού. Η χυδαία δημοσιολογία έχει το παρελθόν της. Το ίδιο και η δολοφονία χαρακτήρων, με πρόφαση την κριτική.\nΕδώ ας μείνουμε στη μερική ομοιοηχία: «Μυκήνες / Μύκονος / μύκητες». Κι ας αντικρίσουμε τις τρεις λέξεις με ό,τι παράγει η επικαιρότητα. Αλλοι βέβαια οι παθογόνοι μύκητες που ταλανίζουν το νησί των Κυκλάδων χρόνια τώρα, δίχως ορατή γιατρειά (δίχως καν επιθυμία γιατρειάς), κι άλλοι όσοι απείλησαν τα λείψανα της πόλης του Αγαμέμνονα. Υπάρχει ωστόσο κι ένας κοινός μύκητας, όχι δυσδιάκριτος: ο μύκητας της εθελοτυφλίας. Η σχεδόν ελεύθερη δράση του κορωνοϊού τις πρώτες εβδομάδες στα σπουδαιότερα τουριστικά κέντρα, της Μυκόνου προεξαρχούσης, επιβεβαίωσε ότι όσον αφορά το συγκεκριμένο νησί, αλλά και τη Ζάκυνθο, την Κέρκυρα, τμήμα της Κρήτης κ.ο.κ., υποκρινόμαστε πως δεν βλέπουμε ότι πλουτίζουν ποντάροντας στη φθορά πια κι όχι στην ομορφιά τους. Ναι. Τα πανάκριβα κορωνοπάρτι, τόσο κρυφά που να τα ξέρουν όλοι, φέρνουν λεφτά. Αλλά υπαγορεύουν και τη μετονομασία της Μυκόνου: νησί των ανεμοσκορπισμάτων.\nΟ ίδιος μύκητας θόλωσε την όραση των επικεφαλής του υπουργείου Πολιτισμού όσον αφορά την πυρκαγιά των Μυκηνών: Είδαν ό,τι ακριβώς ήθελαν να δουν: «η μικρότερη δυνατή ζημιά», «λίγο μαύρο στο χώμα», ας πάμε παρακάτω. Δεν είδαν βέβαια περιπολικό και όχημα της Πυροσβεστικής κοντά στον αρχαιολογικό χώρο, ούτε κρουνούς που να παρέχουν νερό υπό πίεση. Αφού δεν υπήρχαν, πώς να τα δουν. Ωστε και το «Αιδώς, Αργείοι» ταιριάζει γάντι. Οπου Αργείοι οι Ελληνες εν γένει. Οπως στον Ομηρο.\n- το κείμενο του Π. Μπουκάλα είναι από την «Καθημερινή» (02.9.2020)


1 Γράφει: Τσαπακίδης Ιωάννης, Χειρουργός Ορθοπαιδικός Η οστεοτομία είναι μια επέμβαση με την οποία ο χειρουργός διαχωρίζει το οστό (προκαλεί δηλαδή, τεχνικά κάταγμα). Στη συνέχεια επανατοποθετεί τα κομμάτια με τέτοιο τρόπο ώστε, να διορθωθεί μια παραμόρφωση, να αλλάξει το σχήμα ενός οστού, να ανακουφίσει τον ασθενή από τον πόνο της άρθρωσης ή να βελτιώσει τη μηχανική φόρτιση της. Ο προεγχειρητικός σχεδιασμός είναι σημαντικός και χρειάζονται ακριβείς μετρήσεις του ασθενούς και των ακτινογραφιών. ΕΝΔΕΙΞΕΙΣ: Οστεοτομίες γενικά, μπορούν να γίνουν σε κάθε οστό στο σώμα μας όταν υπάρχει παραμόρφωση στροφική ή αξονική. Συνήθως, διενεργούνται στο ισχίο ή στα γόνατα όταν έχουμε παραμορφώσεις βλαισότητας ή ραιβότητας (προς τα έσω ή προς τα έξω κατεύθυνση του περιφερικού άκρου σε σχέση με το κεντρικό), υπερέκταση ή σύγκαμψη του γόνατος ή διαταραχές της άρθρωσης του γόνατος ή του ισχίου. Επίσης, οστεοτομίες μπορούν να γίνουν σε περιπτώσεις ανισοσκελίας. Διαφορά μεταξύ των δύο άκρων μεγαλύτερη των 2,5 εκ. χρειάζεται χειρουργική διόρθωση. Οι παραμορφώσεις αυτές μπορεί να οφείλονται σε διάφορες παθήσεις όπως : - Διαταραχές ανάπτυξης - Κακώσεις επιφύσεων - Πόρωση καταγμάτων σε πλημμελή θέση - Αρθρική καταστροφή λόγω οστεοαρθρίτιδας ή αστάθειας - Παραμορφώσεις λόγω όγκων ή φλεγμονών Σε αυτές τις παθήσεις η επέμβαση έχει σαν σκοπό τη διόρθωση της παραμόρφωσης αλλά και να προλάβει ή καθυστερήσει την ανάπτυξη της οστεοαρθρίτιδας. Όταν έχει υποστεί βλάβη μόνο ένα τμήμα της άρθρωσης (γόνατος ή ισχίου), μια οστεοτομία μπορεί να επιτρέψει την ανακατανομή των φορτίων σε μια πιο υγιή επιφάνεια αρθρικού χόνδρου. Απαραίτητη προϋπόθεση προκειμένου μια οστεοτομία να έχει επιτυχία είναι: - η νεαρή ηλικία του ασθενή (κάτω από 60 ετών) 1 / 5\n2 - να υπάρχει ικανοποιητική περιοχή αρθρικού χόνδρου της άρθρωσης φυσιολογική - η άρθρωση να έχει ικανοποιητικό εύρος κίνησης και να είναι σταθερή, - Τα μαλακά μόρια (σύνδεσμοι-θύλακος-μύες) χωρίς ιδιαίτερες ρικνώσεις, οι νευρομυϊκές διαταραχές. Τέλος, οστεοτομίες μπορούν να γίνουν σε αχονδροπλαστικούς νάνους, όπου χρειάζεται αύξηση του ύψους τους, διενεργούνται και στα δύο άκρα και μπορούν να γίνουν ταυτόχρονα. Όμως, ο ασθενής πρέπει να ξέρει ότι είναι μια θεραπεία επώδυνη και μακροχρόνια και μπορεί να επιβαρυνθεί με επιπλοκές όπως φλεγμονή, παραμόρφωση ή κάταγμα του οστού που επιμηκύνεται. Σε περιπτώσεις πάντως που η επιμήκυνση συνδυάστηκε με απελευθέρωση μαλακών μορίων έχει επιτευχθεί αύξηση του ύψους μέχρι 30εκ. ΤΕΧΝΙΚΗ Η διορθωτική οστεοτομία θα πρέπει να γίνει όσο δυνατόν γίνεται πιο κοντά στο σημείο της παραμόρφωσης. Η επιθυμητή αξονική ή στροφική διόρθωση θα πρέπει να μετρηθεί σε μοίρες και η γεωμετρία της περιοχής θα καθορίσει το επίπεδο της οστεοτομίας. Για να αλλάξει ο άξονας ενός οστού μπορεί να χρειαστεί να αφαιρεθεί ή να προστεθεί μία οστική σφήνα οστού και να συγκρατηθεί αυτή με εσωτερική οστεοσύνθεση (πλάκα ή βίδες Εικ.1). Εικ.1: Οστεοτομία. Ένα κυρτό οστού μπορεί να ευθειαστεί με τη χρήση οστική σφήνας, αφαίρεση ή προσθήκη αυτής ανάλογα την παραμόρφωση. Στο κέντρο, οστεοτομία κλειστής γωνίας, βλαισότητας κνήμης, (Δε) υπερκονδύλια οστεοτομία ραιβότητας. Σταθεροποίηση με πλάκες και βίδες. 2 / 5\n3 Μία εναλλακτική μέθοδος είναι η τοποθέτηση μιας συσκευής εξωτερικής οστεοσύνθεσης η οποία με τη βοήθεια ενός ρυθμιζόμενου μηχανισμού μπορεί να επιτρέψει την προοδευτική διόρθωση της παραμόρφωσης. Η φόρτιση του άκρου επιτρέπεται όταν η οστεοσύνθεση είναι σταθερή, αλλιώς αναβάλλεται μέχρι την εμφάνιση ικανοποιητικού πόρου. Συνήθως 2-3 μήνες και πλήρη φόρτιση 3-5 μήνες ανάλογα. Οι οστεοτομίες μπορούν να γίνουν σε διάφορα επίπεδα ανάλογα την παραμόρφωση και το προσδοκώμενο αποτέλεσμα. Έτσι, σε παραμορφώσεις για παράδειγμα γύρω από το γόνατο μπορούμε να κάνουμε οστεοτομίες βλαισότητας ή ραιβότητας, θολωτές ή με τη μέθοδο της ημικαλλότασης ή της χονδροδιάτασης. Δηλαδή, οστεοτομία κλειστής σφήνας από έξω και προοδευτικά ανοικτής σφήνας από έξω, με τη βοήθεια εξωτερικής οστεοσύνθεσης, προκειμένου η ανοικτή σφήνα να γεμίζει προοδευτικά από πώρο. Έτσι, μπορούμε να ελέγχουμε τη διόρθωση κατά τη διάρκεια της θεραπείας. Οι έφηβοι και οι νεαροί ενήλικες με δυσπλασία για παράδειγμα της κοτύλης μπορεί να ωφεληθούν από μια επέμβαση οστεοτομίας της λεκάνης (οστεοτομία κατά Chiari, ή κατά Salter ή περικοτυλιαία Ganz κτλ. Εικόνα 2.) 3 / 5\n4 Εικ. 2: Πάνω (αρ) περικοτυλιαία οστεοτομία, πάνω (δε) διατροχαντήρια οστεοτομία για να επικεντρωθεί η κεφαλή του μηριαίου στην κοτύλη, κάτω οστεοτομία ραιβότητας και στροφής σε οστεοχονδρίτιδα του μηριαίου με υπεξάρθρημα σε ηλικία 2 ετών Σε αναπτυξιακή δυσπλασία του ισχίου (ΣΕΙ) επειδή η ανάπτυξη της κοτύλης και η προσαρμογή της μηριαίας κεφαλής του μηριαίου γίνεται μέχρι την ηλικία των 4 ετών και μερικώς μέχρι την ηλικία των 8 ετών, οστεοτομία στροφής και ραιβότητας πρέπει να γίνει νωρίτερα από 4 ετών, για να είναι δυνατή η αναπτυξιακή προσαρμογή της κοτύλης και συνήθως πάνω από 18μηνών, όταν η προηγηθείσα συντηρητική αντιμετώπιση δεν έχει στεφθεί με επιτυχία (Εικόνα 2). Στο ισχίο, διενεργούνται διατροχαντήριες οστεοτομίες ραιβότητας ή βλαισότητας ανάλογα την περίπτωση προκειμένου να βελτιωθούν οι μηχανικές ιδιότητες του ισχίου και να μειωθεί ο πόνος (Εικόνα 2). ΕΠΙΠΛΟΚΕΣ: Οι πιο συχνές επιπλοκές είναι: - Υπό ή υπερδιόρθωση της παραμόρφωσης, οι οποίες μπορούν να προβλεφθούν μόνο από προσεκτικό προεγχειρητικό σχεδιασμό. Σε δύσκολες περιπτώσεις η λήψη διεγχειρητικών ακτινογραφιών είναι απαραίτητη. - Η διάταση των νεύρων, καθώς η διόρθωση σοβαρών παραμορφώσεων μπορεί να προκαλέσει τον ελκυσμό ενός παρακείμενου νεύρου (ισχιακού, περονιαίου). Γι' αυτό μια απότομη διόρθωση παραμόρφωσης πάνω από 20ο ή μήκους πάνω από 6 εκ. θα πρέπει να αποφεύγεται. Η διόρθωση μεγαλύτερων παραμορφώσεων μπορεί να γίνει με ασφάλεια αν γίνει προοδευτικά με τη χρήση εξωτερικής οστεοσύνθεσης ( όπως ilizarov). - Σύνδρομο διαμερίσματος. Μετά από οστεοτομία κνήμης ή των οστών του αντιβραχίου μπορεί να σχηματιστεί αιμάτωμα μέσα στα μυϊκά διαμερίσματα και για αυτό το άκρο θα πρέπει να ελέγχεται τακτικά για σημεία ισχαιμίας - Ψευδάρθρωση. Η ψευδάρθρωση μπορεί να οφείλεται σε ανεπαρκή συγκράτηση της οστεοτομίας, σε πρώιμη κίνηση και κυρίως σε ανεπαρκή χειρουργική τεχνική. - Γενικές επιπλοκές όπως φλεγμονή ή θρομβοεμβολή, που συμβαίνουν στα ορθοπαιδικά χειρουργεία σε μικρό βέβαια ποσοστό. 4 / 5\n5 Σε κάθε περίπτωση όταν οι οστεοτομίες, όπως κάθε χειρουργική επέμβαση γίνει κάτω από συγκεκριμένες προϋποθέσεις και με την κατάλληλη προ-εγχειρητική προετοιμασία μπορεί να βοηθήσουν τον ασθενή σε κάθε περίπτωση. Τσαπακίδης Ιωάννης Χειρουργός Ορθοπαιδικός Joomla SEO powered by JoomSEF 5 / 5


MotoGP 2022: Σενάρια επιστροφής του Davide Brivio στη Suzuki!\nΙταλικά δημοσιεύματα θέλουν τον Davide Brivio να έχει πρόταση από την Suzuki για να επιστρέψει στα MotoGP αναλαμβάνοντας καθήκοντα Team Manager της ομάδας!\nΉταν αρχές Γενάρη όταν «έσκασε» η βόμβα της μετακίνησης του Davide Brivio από τη Suzuki και τα MotoGP στην Alpine και την Formula 1. Σε αυτό το διάστημα το Ιαπωνικό εργοστάσιο που είδε τον Joan Mir να κατακτά τον τίτλο το 2020, έχασε το δρόμο του προσπαθώντας να καλύψει το κενό του Ιταλού Manager.\nΠαρά τις ανακατατάξεις που έγιναν ο ρόλος του Brivio δεν καλύφθηκε και έτσι οι άνθρωποι της Suzuki αποφάσισαν να βγουν στην αγορά αναζητώντας έναν νέο... θαυματοποιό.\nΈφτασαν μια ανάσα από τη συμφωνία με τον Wilko Zeelenberg, όμως την τελευταία στιγμή ο έμπειρος Ολλανδός προτίμησε να παραμείνει στη Yamaha αναλαμβάνοντας ρόλο στη νέα «δορυφορική» ομάδα της εταιρείας.\nΟ Brivio αποκάλυψε πρόταση της Suzuki στον Valentino Rossi μέσω Facebook\nΤην ίδια στιγμή φαίνεται πως ο 57χρονος Brivio δυσκολεύεται να προσαρμοστεί στους ακόμα πιο έντονους ρυθμούς της Formula 1, ενώ η μετακόμιση στη Μεγάλη Βρετανία έχει παίξει καθοριστικό ρόλο στην επιθυμία του να επιστρέψει σε παλιά λημέρια.\nΤι εννοούμε όταν λέμε παλιά λημέρια; Το Ιταλικό moto.it αναφέρει σε δημοσίευμά του πως ο Davide Brivio είναι πιθανό να επιστρέψει στα MotoGP αναλαμβάνοντας ρόλο team-manager της Suzuki!\nΟι επαφές έχουν γίνει όσο κι αν η πλευρά του Brivio διαψεύδει και μέχρι τον αγώνα του Misano που θα διεξαχθεί στις 24 Οκτωβρίου θα υπάρξει απόφαση. Στη Suzuki έχουν σε μεγάλη εκτίμηση τον Davide Brivio καθώς είναι ο άνθρωπος που ανέλαβε να οργανώσει την επιστροφή της μάρκας στα MotoGP. Εκτός αυτού γνωρίζει πολύ καλά πως να χειρίζεται δύσκολες καταστάσεις και να επικοινωνεί με τους Ιάπωνες, πως να τους παρακινεί και το σημαντικότερο, ξέρει πως να τους οδηγήσει ξανά στο δρόμο των επιτυχιών.\nΝα σημειωθεί πάντως πως η παρουσία του Brivio στην Formula 1 κάθε άλλο παρά αποτυχημένη μπορεί να χαρακτηριστεί ως τώρα. H Alpine F1 αποτελεί τη συνέχεια της Renault F1 και φέτος αγωνίζεται στο Πρωτάθλημα με τους Fernando Alonso - Esteban Ocon. Ο Ιταλός εκτελεί χρέη αγωνιστικού διευθυντή και επί των ημερών του η ομάδα έχει πανηγυρίσει ήδη μια νίκη αυτή που σημείωσε ο Ocon στην Ουγγαρία. Επτά αγώνες πριν το τέλος του Πρωταθλήματος η Alpine F1 φιγουράρει στην 5η θέση της βαθμολογίας με 103 βαθμούς.


Τα καλά νέα της ημέρας για την επιδερμίδα σας | clickatlife\nΤο «Game Of Thrones» σάρωσε τα Creative Arts Emmys\nBrad Pitt: «Ο Donald Trump είναι απειλή»\nΕξοργισμένη η οικογένεια του Michael Jackson με το Emmy του «Leaving Neverland»\nΟι Ariana Grande, Miley Cyrus και Lana Del Ray δεν είναι άγγελοι\nΤι θα φάει σήμερα το ...δέρμα σας;\nΜάθετε τους τρόπους που θα ανακτήσετε τη λάμψη και την υγεία της επιδερμίδας σας, νικώντας σπυράκια, κηλίδες, ανοιχτούς πόρους και ξηρά χείλη.\nΑυτή η ρουτίνα φροντίδας που πρέπει να ακολουθήσετε όλο το φθινόπωρο, θα βοηθήσει την επιδερμίδα σας να ανακάμψει θεαματικά μετά την επιστροφή από τις καλοκαιρινές διακοπές και θα βάλει τα θεμέλια για ένα καλά προστατευμένο δέρμα όλο τον επόμενο χειμώνα.\nΚοκκινίλες, καφέ κηλίδες και οιδήματα\nΗ διαρκής έκθεση στον καλοκαιρινό ήλιο, οδηγεί συνήθως σε υπέρχρωση του δέρματος, με τη μορφή κηλίδων και μικρών πυωδών οιδημάτων (οι γνωστές φλύκταινες).\n- Η πιο ασφαλής επιλογή σας είναι η επίσκεψη στο δερματολόγο, ο οποίος θα σας συστήσει τοπικά ρετινοειδή και λευκαντικές κρέμες με υδροκινόνη. Αν το πρόβλημά σας δεν είναι έντονο, υπάρχουν προϊόντα χωρίς ιατρική συνταγή, τα οποία περιέχουν συνήθως βιταμίνη C και ρετινόλη.\nΟ συνύπαρξη θερμότητας περιβάλλοντος και ιδρώτα μαζί με κρέμες προσώπου, αντηλιακά και προϊόντα μακιγιάζ, επιδεινώνει την ακμή κατά τους καλοκαιρινούς μήνες και οδηγεί σε διάσπαρτα σπυράκια στο πρόσωπο και στο σώμα, τα οποία εμφανίζονται λίγο καιρό μετά -δηλαδή τώρα, το φθινόπωρο.\n- Μια θεραπεία κατά της ήπιας έως μέτριας ακμής περιλαμβάνει τοπικά αντιβιοτικά, ρετινοειδή και υπεροξείδιο βενζολίου, τα οποία θα συστήσει δερματολόγος. Στην αγορά όμως θα βρείτε και προϊόντα λιγότερο «επιθετικά», με ήπια συστατικά κατά της εμφάνισης σπυριών, όπως σαλικυλικό οξύ και εκχύλισμα γλυκόριζας, τα οποία δροσίζουν και καταπραΰνουν τον ερεθισμό, είτε στο πρόσωπο είτε στο σώμα.\nΣτην πραγματικότητα οι πόροι δεν μεγεθύνονται μετά το καλοκαίρι, απλά δείχνουν πιο εμφανείς μετά την έκθεση στον ήλιο, καθώς υπάρχει περίσσεια νεκρών κυττάρων που πρέπει να απομακρυνθούν.\n- Θεραπείες με προϊόντα που περιέχουν ρετινοειδή, άλφα-υδροξύ οξέα και σαλικυλικό οξύ, βελτιώνουν τον κυτταρικό κύκλο εργασιών και ελαχιστοποιούν το πρόβλημα. Οι ήπιες κούρες απολέπισης είναι επίσης χρήσιμες, αρκεί να επιλέξετε ένα scrub προσώπου κατάλληλο για τον τύπο της επιδερμίδας σας και να μην το χρησιμοποιείτε περισσότερο από μια ή δυο φορές τη βδομάδα.\nΤα τραχιά και αφυδατωμένα χείλη στο τέλος του καλοκαιριού είναι ένα από τα πιο συνηθισμένα φαινόμενα. Εκτός από την αίσθηση δυσφορίας που νιώθετε, τα σκασμένα χείλη δείχνουν ακόμη πιο αντιαισθητικά όταν φοράτε κραγιόν.\n- Ξεκινήστε πίνοντας περισσότερο νερό και να επαναλαμβάνετε την εφαρμογή ενός balm χειλιών με υψηλό SPF όλη μέρα. Πριν τον βραδινό ύπνο, φροντίστε να κάνετε ήπια απολέπιση με μια βούρτσα-scrub ειδική για τα χείλη και κατόπιν απλώστε ένα βαθιά ενυδατικό balm που περιέχει υαλουρονικό οξύ ή βαζελίνη.\nΈξτρα συμβουλή: Το τέλος του καλοκαιριού δεν σηματοδοτεί και την κατάργηση του αντηλιακού. Πρέπει να το φοράτε όλο το χρόνο, ανεξάρτητα αν εκτίθεστε άμεσα ή έμμεσα στην ηλιακή ακτινοβολία. Και μη μειώσετε το SPF! Ακόμη και τις συννεφιασμένες ή βροχερές μέρες του φθινοπώρου ο ήλιος έχει την ικανότητα να απειλεί σοβαρά τα κύτταρα της επιδερμίδας.


Νέος “γύρος” με τους αγρότες στο Σύνταγμα- Επιμένουν σε απόσυρση του Ασφαλιστικού – The Panhellenic Post\nΝέος “γύρος” με τους αγρότες στο Σύνταγμα- Επιμένουν σε απόσυρση του Ασφαλιστικού\nΤο ασφαλιστικό εξακολουθεί να είναι η πλέον… καυτή πατάτα του Μεγάρου Μαξίμου, με το μέτωπο των αγροτών να εμφανίζεται αμετακίνητο. Όσα συνέβησαν το βράδυ της Παρασκευής στην “καρδιά” της πρωτεύουσας ήταν ακριβώς αυτά που… απεύχονταν στην κυβέρνηση. Δεκάδες τρακτέρ έκαναν… κανονικά την εμφάνισή τους έξω από τη Βουλή, με τις φωνές περίπου 15.000 αγροτών να φτάνουν μέχρι την… πρωθυπουργική κατοικία.\nΟι κινητοποιήσεις συνεχίζονται και σήμερα και μάλιστα αναμένεται να είναι ακόμη πιο δυναμικές. Πολλοί αγρότες κατασκήνωσαν στην πλατεία Συντάγματος, όπου με το πρώτο φως της ημέρας ο “παλμός” του αγροτικού κινήματος χτυπά δυνατά.\nΤο ΠΑΜΕ διοργανώνει συλλαλητήριο στις 11 το πρωί στην Ομόνοια και όλα δείχνουν πως η σημερινή διαδήλωση θα είναι ακόμη μεγαλύτερη από αυτήν της Παρασκευής.\nΣτη θέα αυτής της κλιμάκωσης, τα μηνύματα που “βγαίνουν” από την κυβέρνηση του ΣΥΡΙΖΑ είναι ξεκάθαρα, αφού από τα χείλη του υπουργού Εσωτερικών, Παναγιώτη Κουρουμπλή ήρθε σήμερα το πρωί ένα νέο κάλεσμα σε διάλογο.\n“Άμα δεν έρθουν στον διάλογο αναλαμβάνουν και την ευθύνη“, είπε χαρακτηριστικά ο υπουργός των Εσωτερικών, ο οποίος υπογράμμισε ότι η κυβέρνηση εξελέγη για τέσσερα χρόνια και όχι για τρεις μήνες και πρέπει να κριθεί στο τέλος της θητείας της.\nΦωτό: Eurokinissi, ΑΠΕ – ΜΠΕ, Reuters\n[Αγρότες], [Συγκέντρωση], [Σύνταγμα]


Αναρτήθηκε από agsi bc στις 8:48:00 μ.μ. 1 σχόλιο:\nΑναρτήθηκε από agsi bc στις 10:24:00 π.μ. 1 σχόλιο:\nΑναρτήθηκε από agsi bc στις 12:35:00 μ.μ. 1 σχόλιο:\nΑναρτήθηκε από agsi bc στις 10:12:00 μ.μ. 1 σχόλιο:\nΑναρτήθηκε από agsi bc στις 2:32:00 μ.μ. Δεν υπάρχουν σχόλια:\nΑναρτήθηκε από agsi bc στις 2:00:00 μ.μ. Δεν υπάρχουν σχόλια:\nΑναρτήθηκε από agsi bc στις 12:24:00 π.μ. Δεν υπάρχουν σχόλια:\nΑναρτήθηκε από agsi bc στις 7:49:00 μ.μ. 5 σχόλια:\nΑναρτήθηκε από agsi bc στις 2:02:00 μ.μ. Δεν υπάρχουν σχόλια:\nΑναρτήθηκε από agsi bc στις 10:20:00 π.μ. Δεν υπάρχουν σχόλια:\nΑναρτήθηκε από agsi bc στις 5:34:00 μ.μ. Δεν υπάρχουν σχόλια: